7/1993 Legea, abenduaren 21ekoa, OSALAN-Laneko Segurtasun eta Osasunerako Euskal Erakundea sortzekoa.\nArgitalpena: EHAA, 1994/1/7, 4. zk.; EAO, 2012/2/10, 35. zk.\n§ 150. 7/1993 LEGEA, ABENDUAREN 21EKOA, OSALAN-LANEKO SEGURTASUN ETA OSASUNERAKO EUSKAL ERAKUNDEA SORTZEKOA\nKonstituzioaren 40.2 atalak laneko segurtasuna eta higienea zaintzeko agindua ematen die herri-aginteei. 43.1 atalak osasuna babesteko eskubidea aitortzen die guztiei. Atal horretako 2. puntuan herri-aginteei aitortzen zaie, behar diren aurre hartzeko neurriez eta zerbitzuez baliatuz, osasun publikoa antolatzeko eta zaintzeko aginpidea.\nLanaren Nazioarteko Erakundearen 155. Itunak, langileen segurtasun eta osasunari eta laneko ingurugiroari buruzkoak, langileen segurtasun eta osasunaren eta laneko ingurugiroaren arloan politika egokia antolatu beharra ezartzen du. Itun horretan, lanean ari diren guztiak, herri-lanariak barne, dira langile. 161. Itunak ere, laneko osasun-zerbitzuei buruzkoak, jasotzen ditu zenbait arau eta jarraipide (ez baita oraindik berretsi); eta bertan jasotakoa ezinbestez kontuan hartu beharrekoa da Euskal Autonomi Elkartean laneko segurtasun eta osasunari buruzko politika kudeatuko duen erakundea eratzeko.\nKontseiluaren 1989ko ekainaren 12ko 89/391/EEE arteztarauean, langileen laneko segurtasuna eta osasuna hobetzeko baldintzak ezartzen dira. Arteztarau horren ondoren eman direnetan laneko arriskuei aurre hartzeko eta lantokietan segurtasuna eta osasuna zaintzeko eta arrisku bereziez babesteko arau orokorrak finkatu izan dira. Aipatutako arau horiek denak nahitaez begiratu beharrekoak izan dira lege hau finkatzeko.\nEstatuko legediari dagokionez, Langileen Araudian langile guztiei aitortzen zaie gorputz-osotasuna eta segurtasun eta higienearen arloan behar bezala babestuta izateko eskubidea. Eskubide horren garapena maila txikiko Konstituzio aurreko arauetan dago banatuta. Bestalde, Osasunaren Lege Orokorrak, Euskal Autonomi Elkarteko herri-aginteen araugintza mugatzeko oinarrizko arauak jasotzen ditu laneko osasunaren arloari dagokionez.\nEuskal Autonomi Elkarteko Autonomi Estatutuaren 9. ataleko 2. puntuko b) idazatian ezartzen denez, euskal herri-aginteek bizitzako eta laneko baldintzak hobetzeko politika sustatuko dute. Bestalde, Euskal Autonomi Elkarteak, Estatutuaren 18. ataleko 1. puntuak dioenez, barruko osasunari buruzko legeak garatu eta gauzatzeko aginpidea du. Lege horretako 12. ataleko 2. puntuan ezarritakoaren arabera, Autonomi Elkarteari dagokio laneko legedia gauzatzea; 10.23 atalean jasota dagoenez, aginpide osoa du koperatiben arloan, eta 10.4 atalean ezarritakoari jarraiki, Euskal Autonomi Elkarteko funtzionarien eta toki-administraziokoen estatutuari buruzko legeak egiteko eta gauzatzeko aginpidea du.\nEsku arteko lege honek aipaturiko arau guztiak hartzen ditu oinarritzat, banatu ezin diren lan- eta osasungaiak, hau da, alderdi askotariko arazoa aztertzen baitu. Lege-egitasmo honen bitartez sortuko den erakundea, langileen osasuna eta segurtasuna sustatzeko eta arriskuei aurre hartzeko egitekoetan arituko da, Langileen Araudiak arautzen dituen lan-harremanen esparruan. Horretaz gain, lege honen bidez edukiz jantzi nahi da euskal herri-administrazioetako funtzionariek, lankide-koperatibetako koperatiba-bazkideek eta gainerako koperatibetako lan-bazkideek lanean segurtasun- eta osasun-baldintzetan iharduteko duten eskubidea.\nEuskal Autonomi Elkarteak laneko segurtasunaren eta osasunaren arloan dituen egitekoak deszentralizatzeko asmoa hiru ikuspuntutatik hartuta arrazoitu daiteke.\nLege-egitasmoa onartuz gero eratuko den zerbitzua administrazioko autonomiadun erakundea izango da. Horrela, laneko segurtasuna eta osasuna ulertzeko modu berrien aurka joanez orain arte Lan eta Osasun Sailen artean banatuta zeuden egitekoak baterabildu egingo dira. Banaketa hori oraindik ere indarrean egotea ez dator bat, inola ere, laneko segurtasunaren eta osasunaren ikusmolde berriekin; orain, errealitate bakar baten osagaitzat hartzen baitira biak. Era berean, Lanaren Nazioarteko Erakundearen itunetan emandako arau eta jarraipideen aurka doa. Itun horietan langileen segurtasun eta osasunaren arloan politika egokia antolatu beharra ezartzen da.\nBada deszentralizazio hori arrazoitzeko beste alderdi bat. Baztertu egin nahi da, ahal den neurrian behintzat, autonomi administrazioak laneko segurtasun eta osasunaren arloan duen polizi ahalmena. OSALAN funtsean zerbitzu-emaile izango da, lan-emaileen eta langileen arteko lankidetza lortzeko zerbitzua hain zuzen, lantokietan laneko segurtasun eta osasunaren mailak hobetzeari begira ihardungo duena. Argi dago ezin duela erabat baztertu eta ahaztu zigor-alderdia, baina arlo horretan teknikari edo profesional baten moduan ihardun behar du. Erakunde horretan arituko diren langileen ospeak, kualifikazioak eta alderdikeriarik gabe iharduteak izugarrizko eragina izango du egintzen nondik-norakoa zehazteko orduan. Polizi iharduna lan-agintarien esku geratuko da.\nAzkenik, zerbitzu pertsonifikatua izateak erraztu egingo du gizarte-sailek bertan parte hartzea, eta hala erakundearen iharduna eraginkorragoa izango da eta onarpen zabalagoa izango du gizartean.\nLege-egitasmo honetan ematen diren arauak bat datoz nazioarteko erakundeek eta legedi berrienek ematen dituzten artezpideekin. Osotasunean hartzen ditu laneko segurtasuna eta osasuna, orain artean administrazioaren erantzukizunpeko bi arlotan banatuta agertzen baitziren. Bata osasun-arloari zegokion eta bestea lan-arloari. Banaketa horrek, garbi ikusi daitekeenez, ondorio kaltegarriak ekarri ditu.\nSortuko den autonomiadun erakundean laneko osasun-unitatea eratuko da. Ihardunean Osasun Sailaren menpe egongo da, osasun-agintariek arlo horretan duten aginpidea bermatzeko. Gaur egungo laneko osasun-unitate berak jarraituko du aurrerantzean. Hala ere, laneko osasun-unitatearen iharduna unitate bakar batean bilduko da. Egitura mailan erakundearen barruan egongo da, Kontseilu Nagusiaren zaintza, babesa eta kontrola izango du, eta zuzendaritza nagusi bakar baten pean egongo da.\nAntolaketari dagokionez, gizarte-sailek parte hartzeko organoa eratuko da, baina oso kide gutxiko organoa, bizkor eta eraginkor ihardun dezan. Gaur egunerarte, tankera horretako organoetan kide ugari bildu izan da, eta, hain zuzen ere, horixe da baztertu nahi izan dena, jakina baita kide asko izateak ez dakarrela berez eta besterik gabe partehartze handiagoa; gehienetan, kontrakoa gertatu ohi da: zenbat eta kide ugariago izan, orduan eta okerrago ihardun organoak eta eraginkortasun txikiagoa izan.\nOrgano horren bidez sarbidea emango zaie sindikatuei, duten ordezkaritzaren arabera, eta ordezkarien kopurua zehazteko, gainerako hauteskundeetan hautetsien kopurua izendatzeko erabiltzen den sistema proposatuko da. Sistema hori orain arte erabilitakoak baino argiagoa da eta bete-betean errespetatzen du ordezkapen-araua.\nBestalde, "Confederación Empresarial Vasca"ren bitartez, lan-emaileek parte hartuko dute Kontseilu Nagusian.\nKoperatiben Kontseilu Nagusiko ordezkari bat ere izango da, koperatiben munduan garrantzi izugarria izango duen erabakia jasotzen baitu legeak, hau da, besteren konturako langileen laneko segurtasun eta osasunari buruzko arauak koperatibetan ere betetzekoak dira. Era berean, Eusko Jaurlaritzako ordezkaria ere bertan egongo da, euskal herri-administrazioetako herri-lanariak ere aipatutako arauen ihardute-eremuan sartzen direnez.\nLege honetan, bestalde, koperatibetarako eta euskal herri-administrazioetarako propio egindako arauak ematen dira. Hain zuzen ere, laugarren erabaki gehigarriak bi eremu horietara zabaltzen ditu besteren konturako langileentzat indarrean dauden laneko segurtasun, higiene eta osasunari buruzko arauak, horrek, inondik inora, gizarte-segurantzarekin duten jaurpide-moduarekikoan inolako aldaketarik ez dakarrela, arau horiek ezartzeko behar diren erabakiak emateko gaitasuna Jaurlaritzari aitortuz. Dena den, sei hilabeteko epea ematen zaie koperatibei eta administrazioei arau horiek dakartzaten beharretara egokitzeko.\nHELBURUA ETA EGITEKOAK\nOSALAN-Laneko Segurtasun eta Osasunerako Euskal Erakundea sortzen da administrazioko autonomiadun erakunde modura. Lege-nortasuna izango du eta iharduteko gaitasun osoa. Lan eta Gizarte Segurantza Sailari atxikiko zaio. Euskal Autonomi Elkarteko herri-aginteek, laneko ingurugiroak berez dituen arriskuen arrazoiak jatorrian ezabatu edo gutxitzeko asmotan, laneko segurtasun, higiene, ingurugiro eta osasunaren arloari buruz ezarriko dituzten arauak kudeatzea izango da erakunde horren helburua.\n1.- OSALAN-Laneko Segurtasun eta Osasunerako Euskal Erakundeak langilerik duten ekonomia-ihardunbide guztiak izango ditu ihardute-eremu, herri-administrazioak barne. Era berean, lankide-koperatibak eta gainerako koperatibak ere izango ditu ihardute-eremu, lan-bazkideei dagokienez.\n2.- OSALAN-Laneko Segurtasun eta Osasunerako Euskal Erakundeak beregaineko langileek izan ditzaketen arriskuei aurre hartzeko ekintzak sustatuko ditu.\nOSALANek bere helburuak lortzeko:\na) Iharduketa-egitarauen bidez oinarrituta kudeatuko ditu dagozkion zerbitzuak.\nb) Aholkuak emango dizkie enpresei, langileei, enpresarien elkarteei, sindikatuei eta herri-administrazioei.\nc) Laneko segurtasun eta osasunaren arloan aurre hartzeko eta teknikazko iharduketen jarraipena eta ebaluazioa egingo du.\nd) Aurre hartzeko behar diren neurriak sustatuko ditu.\ne) Eskatuz gero, erizpenak emango dizkie agintari aginpidedunei.\nf) Lan Harremanetarako Kontseiluak eta Ekonomia eta Gizarte Arazoetarako Batzordeak hala eskatuta, txostenak egingo ditu bere ardurapeko gaietan.\n1.- Hona hemen, besteak beste, OSALAN-Laneko Segurtasun eta Osasunerako Euskal Erakundeak izango dituen egitekoak:\na) Laneko istripuak eta gaixotasunak izateko arrazoiak eta faktoreak aztertu eta ikertuko ditu, aurre hartzeko azterketak eginez eta zuzentzeko neurriak proposatuz. Lan-agintariei egindakoaren berri emango zaie. Industri segurtasunari buruzko erizpenak emango ditu, aginpidedun agintariek eskatuz gero.\nb) Laneko ezbeharren gaineko argibideak eta estatistikako datuak aztertu, landu eta bilduko ditu, Euskal Autonomi Elkarteko Estatistika Legean ezarritakoaren arabera, estatistikak egin, aztertu eta baloratuko dituela Autonomi Elkartean. Era berean, Estatuan eta Europako Elkartean laneko segurtasun eta osasunaren arloan datuak biltzeko eratzen diren bat egindako informatika-egitarauak garatzen eta prestatzen lagunduko du.\nc) Lanean sortutako gaixotasunak eta langileen osasunean laneko eta arriskuko faktoreek izan dezaketen eragina ikertzeko epidemia-zaintzarako sistema ezarriko du, Osasun Sailak osasun-informaziorako emandako norabideen arabera.\nd) Laneko segurtasun, higiene eta osasunari buruzko metodoak eta teknikak ikertzeko egitarauak egin, sustatu eta garatuko ditu.\ne) Lan eta Gizarte Segurantza Sailaren bitartez, laneko segurtasun eta higieneari eta metodo ergonomikoei buruzko arauak, araubidea teknika aldetik aldatzeko ikerketak, txostenak eta proposamenak aurkeztuko dizkie administrazioei, eta ikastunen, adineko langileen eta haurdunaldian edo ugatzaldian dauden emakumeen lan-baldintzei buruzko gomendioak emango ditu.\nf) Langileen osasunerako arriskutsuak izan daitezkeen neurrian, lanpostuen, lokalen, lantokien, lehengaien, tarteko eta azken gaien inguruko azterketak eta txostenak egin eta aholkuak emango ditu.\ng) Indarrean dauden arauekin bat etorriz, lanen baldintza teknikoei, kontzentrazioen kopuruei, onartu litezkeen kutsatzaile-mugei eta horiek denak baloratzeko moduei buruzko azterketak, ikerketak, txostenak eta proposamenak aurkeztuko dizkie Lan eta Gizarte Segurantza Sailari eta, hala badagokio, industriako segurtasunaren ardura duten agintariei.\nh) Laneko segurtasun, higiene eta osasunari buruzko planak eta prestakuntza-ikastaroak programatu, antolatu eta bideratuko ditu.\ni) Laneko arriskuei aurre hartzeko eta osasuna sustatzeko ezagupenak eta arau praktikoak jakinaraziko dizkie lan-emaileei eta langileei.\nj) Enpresetako segurtasun eta higienearen mailei buruzko kontrol orokorrak eta arlokakoak programatu eta garatuko ditu, maila horiek igotzeko egin behar diren zuzenketetarako aholkuak emanez enpresetako legezko ordezkariei eta langileei.\nk) Laguntza eta aholku teknikoa emango die enpresei, langileei, langile-elkarteei eta herri-agintariei.\nl) Enpresek edo horien soldatapekoek norbanakoaren osasunerako zein gorputz osotasunerako galgarri izan daitezkeen lanbide-arriskuei aurre hartzeko arauak larriki zein behin eta berriro urratzen dituztenean, lan-agintaritza jakinaren gainean jartzea.\nm) Enpresetako organo teknikoei aholkuak eman eta horien iharduna ebaluatuko du, laneko segurtasun, higiene eta osasunaren arloari dagokionez.\nn) Laneko materialen eta erabiltzaileen arteko lotura aztertuko du.\nñ) Makineria, tresneria, lan-orduak eta lanaren antolaketa langileen gaitasun fisiko, sumameneko eta mentaletara egokitzeari buruzko azterketak egingo ditu.\no) Ekoizpeneko eragiketak eta prozesuak eta lan-erritmoak edo iharduketa-mailak langileen gaitasun fisiko, sumameneko eta mentaletara egokitzeari buruzko azterketak egin eta erizpenak emango ditu.\np) Emakume langileen haurdunaldian eta ugatzaldian kaltegarriak eta osasungaitzak izan daitezkeen lan-baldintzak aztertu eta zainduko ditu, hala behar izanez gero, emakumeen lana epealdi horietako beharretara egokitzeko.\nq) Langileen osasunerako ondorio kaltegarriak ekar ditzaketen lan-mikroklimaren faktoreak zehaztuko ditu eta horiei aurre hartuko.\nr) Osasun-agintariek emandako norabideekin edo egitarauekin bat etorriz, langileen osasuna zainduko du, horien osasunean eraginik izan dezaketen arrisku- eta kalte-faktoreak aldez aurretik aurkitu eta banakatzeko.\ns) Osasun-agintariek emandako norabideen edo egitarauekin bat etorriz, aurrehartze -politikaren plangintza egiteko tresna izango den lan-arriskuen mapa egingo du.\nt) Enpresetako mediku-zerbitzuen osasun-baimen, -ikuskapen eta -kontroleko aginpideak erabiliko ditu.\nu) Sorgorgarriek, bai eta alkoholak eta tabakoak ere, laneko segurtasun eta osasunean duten eraginari buruzko azterlan eta txostenak eginez, lan-arloko drogamenpekotasunak zainduko ditu.\nv) Laneko segurtasun, higiene eta osasunaren arloan aurre hartzeko eta sustatzeko helburuak betetzeko behar diren gainerako egiteko guztiak izango dituzte.\n2.- Atal honetan adierazitako egitekoak osasun-agintaritzarekin, lan-agintaritzarekin eta lan, segurtasun eta higienearen baldintzak ikuskatzeko eta kontrolatzeko organoekin lankidetzan gauzatuko ditu. Halaber, Euskadiko Droga gaietarako Idazkaritza Nagusiaren txostenak ere kontuan izango dira lan-arloari dagozkionetan.\n3.- Egiteko horietan OSALAN-Laneko Segurtasun eta Osasunerako Euskal Erakundeko langileak agintaritza publikoaren eskuduntzat joko dira, eta lantokietako titularrek bertara sartzen utzi beharko diete, inolako trabarik jarri gabe. Enpresariek eta langileek lagundu egin beharko diete OSALANeko langileek ondo burutu ditzaten beren egitekoak.\n4.- Berariazko ikerketa eta azterketak egiteko zientzia eta teknikako batzordeak sortu ahal izango dira, Kontseilu Nagusiak erabakitzen dituen ezaugarri bereziei begira.\nANTOLAKETA ETA LEGE JAURBIDEA\nOSALAN-Laneko Segurtasun eta Osasunerako Euskal Erakundeko organoak Kontseilu Nagusia eta Zuzendaritza Nagusia izango dira.\n1.- Kontseilu Nagusia izango da gizarte-sailek OSALAN-Laneko Segurtasun eta Osasunerako Euskal Erakundean parte hartzeko organoa. Lan eta Gizarte Segurantza sailburuordea izango da lehendakari, gaia dela eta berak baitu aginpidea; lehendakariorde, berriz, Osasun Saileko sailburuordea izango da, berak duenez aginpidea gai horretan.\n2.- Honako kide hauek izango ditu: langileen aldetik, sindikatuetako lau ordezkari, erakundeek finkatutako zenbatzeko epean sindikatuen hauteskundeetan lortutako ordezkaritzaren arabera; lan-emaileen aldetik, Autonomi Elkartearen eremuan ordezkatuta dauden enpresari-elkarteetako bi kide, Koperatiben Kontseilu Nagusiko kide bat eta Eusko Jaurlaritzak, udalei eta foru-aldundiei entzun ondoren, izendatutako beste bat.\n3.- Gaian aginpidea dutenez, Osasun Saileko bi ordezkari Kontseilu Nagusiko kide izango dira, horietako bat lehendakariorde izango dela. Lan eta Gizarte Segurantza Sailak ere bi ordezkari izango ditu.\n4.- Kontseiluko idazkariaren egitekoak kontseiluak berak izendatutako lagun batek beteko ditu, Kontseiluko kide izan daitekeela ala ez. Izendatutako idazkaria Kontseilu Nagusiko kide ez bada, hizpidea bakarrik izango du.\n5.- Zuzendari nagusia Kontseilu Nagusiko bilkuretan izango da, eta hizpidea izango du baina ez botorik.\n6.- Kontseilu Nagusia hiru hilabetez behin bilduko da gutxienez, edo kideen laurdenak eskatzen duenean, lehendakariak deituta.\n7.- Kontseilu Nagusiko kideak, dagokion erakundeak eta administrazioak proposatuta, Lan eta Gizarte Segurantza Sailaren aginduz izendatu eta kenduko dira.\nHona Kontseilu Nagusiaren egitekoak:\na) Segurtasun eta higienearen arloan Zuzendaritza Nagusiak egin ditzan egitarauak eta ekintza-planak onartzea.\nb) Osasun Sailak laneko osasunaren arloan proposatutako ekintza-egitarauari buruzko erizpidea ematea.\nc) Laneko segurtasun eta osasunaren arloko prestakuntzarako ekintza-egitaraua onartzea.\nd) OSALAN-Laneko Segurtasun eta Osasunerako Euskal Erakundeak dituen plangintza eta egitaraugintzako ekintzak bultzatzea.\ne) Egitarauak gauzatzeari eta zerbitzuen kudeaketari buruzko kontrola eta zaintza; Zuzendaritza Nagusiak behar diren argibide guztiak emango dizkio egiteko hori burutzeko.\nf) OSALAN-Laneko Segurtasun eta Osasunerako Euskal Erakundearen aurrekontuaren aurregitasmoa proposatzea Lan eta Gizarte Segurantza Sailari.\ng) Urteko txostena onartzea, urteko lehen hiruhilabetekoan Lan eta Gizarte Segurantza Sailari bidaltzeko.\nh) Proposamenak eta eskariak Lan eta Gizarte Segurantza Sailari eta Osasun Sailari aurkeztea.\ni) Barne-iharduerari buruzko araudia onartzea.\nKontseilu Nagusiak bere egitekoak ondo betetzeko egokitzat jo ditzan batzorde bereziak eratu ahal izango ditu.\n1.- OSALAN-Laneko Segurtasun eta Osasunerako Euskal Erakundeko zuzendari nagusia Eusko Jaurlaritzaren dekretuz izendatuko da eta, hala badagokio, kenduko. Horretarako proposamena Lan eta Gizarte Segurantza sailburuak egingo du, Kontseilu Nagusian ordezkaririk duten erakundeei iritzia eskatu ondoren.\n2.- Zuzendari Nagusiaren erabakiek amaiera emango diote administrazio-bideari.\nHona OSALAN-Laneko Segurtasun eta Osasunerako Euskal Erakundeko zuzendari nagusiaren egitekoak:\na) Zerbitzuen zuzendaritza eta langileen buru izatea.\nb) Aurrekontuaren aurregitasmoa egitea eta idaztea, Kontseilu Nagusiari eta Lan eta Gizarte Segurantza Sailari aurkezteko.\nc) OSALAN-Laneko Segurtasun eta Osasunerako Euskal Erakundearen gastuak baimentzea eta ordainketak agintzea, bai eta erakundearen ekonomia-eskubideak administratzea, kudeatzea eta gauzatzea ere dagozkion arauetan ezarritakoaren arabera.\nd) OSALAN-Laneko Segurtasun eta Osasunerako Euskal Erakundearen legezko ordezkaritza.\ne) Kontseilu Nagusiari nahitaez erizpena eskatuta, hitzarmenak eta akordioak izenpetzea erakunde publiko eta/edo pribatuekin, OSALAN-Laneko Segurtasun eta Osasunerako Euskal Erakundearen egitarauak betetzeko, Euskal Autonomi Elkarteko Administrazioaren eremuan ezarritako arau orokorren esparruan.\nf) Ekintzen urteko txostena gauzatzea, urteko lehen hiruhilabetekoan Kontseilu Nagusiari bidaltzeko.\ng) Lan eta Gizarte Segurantza Sailari, Osasun Sailari eta Kontseilu Nagusiari beren egitekoak betetzeko behar dituzten argibide guztiak ematea.\nh) Autonomiadun erakundeari jarritako helburuak izan eta beste erakunderen batek aitortuta ez dituenak betetzeko aginpideak gauzatzea.\n1.- Zuzendaritza Nagusiaren egitura eta zerbitzuak, eta zerbitzuok zeinen menpean ihardungo duten, araudi bidez erabakiko dira.\n2.- Nolanahi ere, Laneko Osasun Unitate bat eratuko da, eta egituraren aldetik OSALAN-Laneko Segurtasun eta Osasunerako Euskal Erakundearen menpeko izango bada ere, iharduerari dagokionez Osasun Sailaren menpe egongo da. Indarrean dagoen legedian ezarritakoaren ondorioetarako, osasun-agintaritza izango da.\n3.- Osasun Sailak, urteko lehen lauhilabetekoan, laneko segurtasunari buruzko ihardueren egitaraua egin eta aurkeztuko dio OSALAN-Laneko Segurtasun eta Osasunerako Euskal Erakundearen Kontseilu Nagusiari, hurrengo urtean gauzatzeko.\nOSALAN-Laneko Segurtasun eta Osasunerako Euskal Erakundearen Laneko Osasun Unitateak ezin badu egitarau hori osorik atera aurrera, Osasun Saileko zerbitzuei eskatuko zaie laguntza beste inori baino lehen. Hala egokituz gero, hitzarmena egiteko proposamena aurkeztuko da.\n4.- Bestalde, laneko osasuneko egitaraua betetzeko, zenbait zerbitzu itundu ahal izango da laneko istripu eta gaixotasunetarako Gizarte Segurantzako taramekin -babes-organoek baimena emanez gero- eta koperatiben arloan diharduten helburu bereko beste erakunde batzuekin.\n5.- Osasun Sailak proposatutako laneko osasunari buruzko ihardueren egitaraua eta, hala badagokio, hitzarmena, zuzendari nagusiak onartuko ditu, aurkeztu eta hurrengo bi hilabeteen barruan, Kontseilu Nagusiak erizpena eman ondoren. Onartu ezean, Lan eta Gizarte Segurantza Sailari bidaliko dizkio egitaraua, edo hitzarmena, eta erizpen-txostena, Jaurlaritzari aurkezteko. Jaurlaritzak dagokion erabakia hartuko du.\n6.- Laneko Osasun Unitateak enpresako mediku-zerbitzuen eta laneko istripu eta gaixotasunetarako Gizarte Segurantzako taramen laguntza-zerbitzuei buruzkoan euskal administrazioari aitortutako laneko osasun-alorreko aginpideak erabiliko ditu, ezarri beharreko arauekin bat etorriz, eta Lan eta Gizarte Segurantzako Ikuskaritzarekin elkarlanean.\nOSALAN-Laneko Segurtasun eta Osasunerako Euskal Erakundearen ogasunak eta baliabideak honako hauek izango dira:\na) Euskal Autonomi Elkartearen aurrekontu orokorretan izendatutako dirua.\nb) OSALANen izenean dauden edo berari atxikitako ondasunak eta eskubideak, eta horien etekinak.\nc) Ikerketa, teknika edo prestakuntzako iharduerak gauzatzerakoan, baimendutako zerbitzuetatik eratorritakoak.\nd) Aitortu dakiokeen beste edozein baliabide.\nOSALAN-Laneko Segurtasun eta Osasunerako Euskal Erakundeari atxikiko zaizkio, abenduaren 18ko 2.557/85 Errege Dekretuaren bidez Euskal Autonomi Elkarteari eskualdatutako Laneko Segurtasun eta Higienerako Probintziako Kabinete Teknikoen ogasunak eta zerbitzuak.\nLege hau indarrean jartzerakoan Segurtasun eta Higienerako Kabineteetan diharduten Euskal Autonomi Elkarteko Administrazioko langileak OSALAN-Laneko Segurtasun eta Osasunerako Euskal Erakundeari atxikiko zaizkio. OSALAN-Laneko Segurtasun eta Osasunerako Euskal Erakundeari atxikiko zaizkio, halaber, lege honen bidez Laneko Segurtasun eta Osasunerako Euskal Erakundeari aitortutako egitekoetan ari diren Lan eta Gizarte Segurantza Saileko, Osasun Saileko eta Osakidetzako langileak.\n1.- Lege hau indarrean jartzen denetik hasita, lankide-koperatibetako lan-bazkideei eta gainerako koperatibetako lan-bazkideei besteren konturako langileak dituzten enpresetan indarrean dagoen laneko segurtasun, higiene eta osasunari buruzko legedia ezarriko zaie.\n2.- Lege hau indarrean jartzen denetik hasita, halaber, besteren konturako langileak dituzten enpresetan indarrean dagoen laneko segurtasun, higiene eta osasunari buruzko legedia ezarriko zaie euskal herri-administrazioetako herri-lanariei.\n1.- Kontseilu Nagusia osatzeko, enpresetako langileen eta herri-administrazioetako herri-lanarien ordezkapen-organoetarako hauteskundeetako emaitzei begiratuko zaie. Emaitzen aldarrikapen ofiziala egin eta bi hilabeteko epean osatuko da kontseilua.\nEra berean, Kontseilu Nagusiak eratu ditzakeen batzorde bereziak osatu, dagokion lurralde edo arloko hauteskundeetako emaitzei egokituz osatuko dira.\n2.- Aurreko lerroaldian ezarritakoaren ondorioetarako, hurrengo arauen arabera lortutako ordezkari-kopuruari begira izendatuko dira kideak:\na) Ateratako ordezkari-kopuruaren araberako hurrenkeran jarriko dira sindikatuak.\nb) Sindikatu bakoitzak ateratako ordezkarien kopurua zati bat, bi, hiru eta lau egingo da.\nc) Zatiketa eginda emaitzarik altuenak dituzten sindikatuetako ordezkariak izendatuko dira kide.\n1.- Lankide-koperatibek eta euskal herri-administrazioek sei hilabete izango dituzte, lege hau indarrean jartzen denetik hasita, hirugarren erabaki gehigarrian adierazitakoaren arabera ezarri beharreko legediaren aginduetara egokitzeko.\n2.- Agindu horietara egokitzeko eragozpen berezirik izanez gero, eta lan-agintaritzak zailtasun horiek behar bezala egiaztatzen baditu, urtebeteko epea eman ahal izango da, erakundearen ezaugarriak kontuan hartuta.\n1.- OSALAN-Laneko Segurtasun eta Osasunerako Euskal Erakundea, Lan eta Gizarte Segurantza sailburuaren aginduz hasiko da ihardunean, lege hau indarrean jarri eta hamabi hilabeteko epean luze jota.\nIhardunean hasi bitartean, orain arteko zuzendaritzek eta zerbitzuek jarraituko dute erakundearen egitekoak betetzen.\n2.- OSALAN-Laneko Segurtasun eta Osasunerako Euskal Erakundea ihardunean hasiko den ekonomia-urtealdiko aurrekontua Jaurlaritza Kontseiluak onartuko du, eta hamabost eguneko epean Eusko Legebiltzarreko Ekonomia, Herriogasun eta Diruegitamuen batzordeari jakinaraziko dio. Ekonomia eta Ogasun Sailak behar diren aldaketak egingo ditu aurrekontu hori osatzeko, baina ezin izango du, inoiz, lege hau indarrean jartzen den urtealdiko aurrekontu orokorretako ukitutako diru-izendapenen guztizko zenbatekoa gehiagotu.\nIndargabeturik geratzen da Osakidetzari buruzko maiatzaren 19ko 10/83 Legearen 2 c) atala.\nLege hau indarrean jarri eta sei hilabeteko epean, OSALAN-Laneko Segurtasun eta Osasunerako Euskal Erakundearen egitura eta iharduerako araudia onartuko du Jaurlaritzak, Kontseilu Nagusiak adostasuna erakutsi ondoren.\nEsku ematen zaio Jaurlaritzari, Osasunaren Plan Estrategikoan adierazitako osasun-sistemaren antolaketa berriaren ondorioz, OSALAN-Laneko Segurtasun eta Osasunerako Euskal Erakundeari aitortu diezazkion lan-ezintasunen kontrola, zaintza eta ebaluazioa gauzatzeko aginpideak eta egitekoak, eta horretarako baliabideak.\nJaurlaritzak behar diren erabakiak emango ditu lan-arloko arau-hausteei eta zigorrei buruzko legedian ezarritako zigor-ihardunbidea koperatibei eta euskal herri-administrazioei egokitzeko. Ikuskaritza eta zigor-proposamenak OSALANeko zerbitzuek egingo dituzte, eta erabakia Lan Sailak edo Eusko Jaurlaritzak emango du, zigorren zenbatekoa kontuan hartuta.\nEsku ematen zaio Jaurlaritzari, Euskal Herriko Agintaritzaren Aldizkarian argitaratzen den egunaren biharamunean indarrean jarriko den lege hau garatu eta gauzatzeko behar diren erabakiak emateko.


Arkaitz Zubiagaren balentria | Faroa\n← SMSak Israelgo hauteskundeetan\nZergatik Apple →\nJoan den astea ezkero, euskal blogosfera aztoratuta dabil. Izan ere, orain euskaldunok ere modua dugu geure gustuko albisteak toki batean argitaratzeko, puntuazio bat eman ondoren. Ingelesez Digg eta gaztelaniaz Meneame.net dauden bezala, euskaraz Zabaldu.com dugu orain, Arkaitz Zubiagari esker, berau Mondragon Unibertsitateko ikaslea.\nZabaldu.com webgune bat da, baina bere oinarrian sistema bat du, aukera ematen duena irakurle euskaldunek Interneten aurkitutako albisterik interesgarrienak konpartitzeko. Horrela dabil, gutxi gorabehera: irakurle batek albiste bat aurkitzen du Interneten, eta interesgarria iruditzen zaio. Zabaldu.com-era bidaltzen du, gainerako irakurle euskaldunek ere izan dezaten horren berri. Beste irakurleek interesgarri iritziz gero, boto bat emango diote. Hainbat boto jasotakoan, albistea azalean agertuko da, boto gehien jasotzen dituzten albisteen ondoan.\nAste bat baino ez darama sarean Zabaldu.com-ek, baina sekulako zirrara sortu du euskal blogosferan. Arkaitz Zubiagak horrela kontatzen du nola sortu duen webgune berria:\nZabaldu.com nik, pertsonalki, duela hiru-lau aste hasi nuen proiektua da, lehenagotik neukan ideia bat zen arren. Meneame.net kode irekian oinarrituta, aldaketak egin, interfaze osoa itzuli eta abian jarri nuen. Orain, behin martxan jarri eta gero, Mutilmediako kideek, teketen-ek eta aitor.mundua.com-ek bezala, besteak beste, proiektuan laguntzeko ideiak emanez laguntza ugari eskaini dituzte, pluginak sortuz, esate baterako.\nZergatik sortu duen Zabaldu.com ere esan digu:\nProiektua zergatik jarri nuen martxan? Ba egia esan ia-ia hasi zirenetik irakurtzen ditut Digg.com eta Meneame.net-eko albisteak eta laster izan nuen egitasmoa euskaraz abiarazteko asmoa, euskal blogosferan ere eragina izango zuelakoan, baina guztia zerotik hasita garatzeak lan asko zuela-eta, ez nuen egiteko denborarik izan. Meneame.net-eko Ricardo Gallik kodea denon eskura jarri zuenean (urte hasieran, gaizki gogoratzen ez badut) izan zen benetan proiektuari ekitea erabaki nuen unea. Eta horrela, otsaila bukaera-martxoa hasieran kodean behar ziren aldaketa guztiak egin eta euskarazko klon batetara egokitu nuen. Eta horrela gaur arte. Harritu egin nau blogosferan eta baita zenbait erakundetan ere izan duen oihartzuna, baina pozgarria da euskarak Interneten bere lekutxoa baduela ikustea.\n1 Response to Arkaitz Zubiagaren balentria\n2006(e)ko martxoaren 30a 9:51\nEtxeako moduko mutilla!!!!\nNire amonak esaten duen bezala 🙂


Azterlan | IK4-Azterlan ikerkuntza zentroak, Euskadiko Ingurumen Jasangarriaren lehengo azokan parte hartuko du\nBerdeago programaren barruan dagoen azoka berri hau, Bizkaiko Foru Aldundia, Durangoko Udala eta Mondragon unibertsitateko enpresa fakultateak antolatzen dute. Azokaren helburu nagusia, ingurumen, jasangarritasun eta eraginkortasun energetikoaren inguruan eman diren azkenaldiko aurrerapenak gizartera hurbiltzea izango da.\nGertakizunak, ekintza programa zabala izango du. Energia eta eraikuntzari buruzko konferentziak eta gizarte kontzientziazioari buruzko partehartze tailerrak egongo dira besteak beste.\nAzokan, sektorean bere garrantzia daukaten berrogei enpresa baino gehiagok hartuko dute parte. IK4-Azterlanek, Telur Geotermia y Agua, S.A-rekin batera, lan linea desberdinak eta burututako ikerkuntza proiektu garrantzitsuenak jakitera emango ditu.


«Euskara atmosfera baldin bada izango da zerbait; bestela, jai dugu» | Berria.eus\n«Euskara atmosfera baldin bada izango da zerbait; bestela, jai dugu»\nHorretarako bidean, sinbolo gisa erabiltzen ere jarraitu behar da, «tamalez», Eduardo Apodakaren ustez\n2012-02-25 / Juan Luis Zabala 0\n«Aldi berean gara denok, euskaldun garen aldetik eta, neurri batean edo bestean, euskaraz bizi garen aldetik, euskararen subjektuak», esan zuen EHUko Gizarte eta Komunikazio Zientzien Fakultateko irakasle Eduardo Apodakak atzo, soziolinguistika jardunaldietan egin zuen hitzaldiaren hasieran. «Baina aspalditik sortu ziren euskal subjektu horren gainean lan egiten zuten batzuk, objektibatu egin zutenak. Eta hemen gauden gehienok, alde batetik edo bestetik, subjektu hori objektibatu egiten dugu; neurtu, pisatu, ireki, analizatu, ikertu, aztertu». Objektibatzea ez da gaur egun adituen kontu soila, «euskaldun guztiena baizik», Apodakaren ustez. «Euskaldunak euskaraz bizi nahi badu, bere burua aztertuz bizi behar du. Bere buruaren objektu izan behar du subjektu izan ahal izateko. Euskara bizi behar du euskaraz bizitzeko».Euskara, kasu askotan, diferentzia erakusteko eta identitatea markatzeko erabiltzen dela ekarri zuen gogora, sinbolo bat baino ez dela izaten. Baina euskarak hori baino gehiago izan behar du. Euskarak «atmosfera» izatera iritsi behar du, airean dagoela konturatzen ez garen arren beharrezkoa dugun oxigenoaren antzekoa. «Euskara atmosfera baldin bada izango da zerbait; bestela, jai dugu».Nolanahi ere, «tamalez», oraindik ere sinboloei eutsi egin behar zaiela uste du Apodakak, batez ere euskarak indarrik gutxien duen inguruetan. «Ez da nahikoa», ohartarazi zuen, hala ere, «eta txarrena nahikoa dela pentsatzea da, sinbolo estatus horretan geratu ahal dela. Askorentzat, hor bukatzen da bidaia, hori da mugarria».Baina bidaiak jarraitu egin behar duelakoan dago Apodaka, sinbolo izatetik atmosfera izaterainoko bidea egiten, eta atmosfera ahalik eta erakargarriena, gainera. Guraso gisa duen esperientzian oinarrituta, Pirritx, Porrotx eta Marimotots pailazoak jarri zituen adibidetzat, euskaraz ez dakiten guraso askori «mundu bizi, oso eta erakargarri bat» jarri dietelako begien aurrean, mundu horretan euskara sinbolo hutsetik harago atmosfera izanik.\n2016ko Aste Nagusira arte agurtu dute bilbotarrek Marijaia\nKenyaren nagusitasunarekin amaitu da Munduko Atletismo Txapelketa


Herrian kontsumitzeko deskontu-bonuak - Soraluze - Plaentxia.eus\nHerrian kontsumitzeko deskontu-bonuak\nUbane Madera Zangitu 2021-09-24 08:28\nUdaleko eta Bizikaleko ordezkariak deskontu-bonuak erakusten, Kalebarrenen.\nCOVID-19 pandemiaren osasun larrialdiak sortutako kalteak arintzen laguntzeko, herriko merkataritzan eta ostalaritzan erabiltzeko deskontu-bonuak aterako ditu Udalak. 5 euroko bonu-deskontuak dira, 15 eurotik gorako erosketa edo kontsumizioa egitean erabili ahal izango direnak. Familia bakoitzak bina bonu eskuratu ahal izango du.\nUrriaren 1etik 31ra bitartean eskatu ahal izango dira bonuak, udaletxeko harreran, NANa erakutsita. Erabili, berriz, urriaren 1etik abenduaren 31ra bitartean erabili ahal izango dira.\nHerrian erroldatutako familia bakoitzak bi bonu eskuratu ahal izango ditu eta nahi izanez gero, biak batera erabili ahal izango ditu, 30 eurotik gorako erosketa egitean; bestela esanda, 30 eurotik gora gastatuz gero, 10 euroko beherapena eskura daiteke bonuen bitartez. Edo bost euroko beherapena, 15 euroko gastua eginez gero.\nHerriko establezimendu guztietan\nHerriko edozein dendatan, tabernatan, jatetxetan, baserritarren postutan edo beste edozein establezimendutan erabili ahal izango dira txartelak, baita Bizikalekoak ez diren saltokietan eta herriko artisauen produktuak erostean ere. Negozioek bete beharreko baldintza bakarra euren helbide fiskala herrian izatea da.\nUdalak 15.000 euro bideratuko ditu kanpaina horretara. Deskontu-bonuak eskatu ahala banatuko dira, denak agortu arte. Abenduaren 31ra bitartean ez badira bonu denak agortzen, Udalak beste kanpaina bat egingo du.


Hezur-osasuna: prebentzioa, batez ere | Consumer\nHezur-osasuna: prebentzioa, batez ere\nD bitaminarekin terapia osagarriak eginez gero, osteoporosiak hezurrak hausteko arriskua murrizten da hirugarren adinean\narabera: Igandea, 2010eko urtarrilaren 31\nHipertentsio arteriala eta arteriosklerosia bezala, osteoporosia epidemia isila da. Hasieran sintomarik agertzen ez den arren, gure herrialdeko gaixotasunik ohikoenetakotzat hartzen da. Hezurrei eragiten die, batez ere emakumeei, eta bizi-itxaropena handitu denez, osasun publikoko arazo bihurtu da azken urteotan. Hala ere, bizimoduan aldaketa txikiak eginez eta nahaste metaboliko hori jasateko arriskua duten pertsonen kontrol medikoa eginez gero, tratamenduen emaitzak prebenitzen eta hobetzen lagunduko lukete. Ez da ahaztu behar D bitaminaren behar adinako ekarpena egiten duela.\nEspainian 3,5 milioi pertsonak eta mundu osoan 200 milioi pertsonak baino gehiagok dute osteoporosia. Espainian, urtero 100.000 hezur-haustura eragiten ditu, gutxienez. Manuel Díaz Curiel jaunak, Osteoporosia eta Hezurretako Eritasun Metabolikoak (FHOEMO) Fundazioko lehendakariak, zehaztu duenez, “garrantzi handiko arazoa da, eragiten duen morbilitateari eta heriotza-tasari eta osasun-baliabideen kontsumoari erreparatuta”. Haren ondorioen aurka borrokatzeko, elkarte horrek kanpaina bat jarri du abian, industria farmazeutikoarekin eta Espainiako lurralde osoan, eta D bitamina- eta kaltzio-maila egokiak mantendu beharra azpimarratzen du, hezurren osasun ona gordetzeko.\nHaren tamainaz kontzientziatzea\nHezurraren erresortzioa (hezur-ehuna guztiz edo partzialki desagertzea) D bitaminarekin saihesten duten terapiak ordezkatzeak izugarri murrizten du hirugarren adineko hezur-hausturen arriskua, osteoporosiaren ondorioz.\nZahartzeak, sexu-hormonak gutxitzeak eta bizimodu desegokiak hezur-osasun txarra izateko arrisku-faktoreak dira.\nNeurri higieniko-dietetiko sinple batzuk hartzea eta arriskua duten gaixoen hezur-dentsitatea neurtzen duten probak orokortzea lagungarria da haien garapena saihesteko, eta, horrez gain, konplikazio elkartuak minimizatzen ditu; besteak beste, hezur-hausturak.\nHorregatik, kanpaina honek hainbat helburu ditu. Lehenik eta behin, biztanleak kontzientziatu nahi dira; izan ere, osteoporosiak prebalentzia handia du eta konplikazioak eragiten ditu, pertsonen bizi-kalitateari eragiten diotenak edo heriotza-tasa handitu dezaketenak (batez ere, aldaka-hausturengatik). “Beste helburu bat da osteoporosia izateko arrisku-faktore nagusiak ezagutaraztea eta profil horiek nola alda daitezkeen erakustea, bizi-ohitura errazen bidez eta gaixotasunaren diagnostiko goiztiar batetik abiatuta”, zehaztu du Díaz Curielek.\nGero eta gizon eta emakume gehiago bizi direnez, hezurren osasun txarraren ondoriozko nahasteak ugaritu egiten dira, eta gero eta konplexuagoak dira. Zahartzeak, hormona sexualen gutxitzeak edo bizimodu desegokiak adierazten dute hezur-masa dentsitate txikia dutela, eta, beraz, haustura osteoporotiko askoren atzean daudela.\nJarduera fisikorik ezak, aldaketa dietetikoek eta zahartzeak eta jarduerarik ezak eragindako hormona-aldaketek, sarritan, hezur-masa nabarmen murrizten dute. Díaz Curielen arabera, funtsezkoa da paziente asintomatikoak garaiz detektatzea, nahiz eta osteoporosia garatzeko arrisku-faktoreak izan: “Prebentzio-lana terapiarik onena da, batez ere, arrisku-faktoreak dituzten eta, agian, hezurrek duten arriskuari kasurik egiten ez dioten pertsonentzat”.\nEspezialista horrek azaltzen du diagnostiko goiztiarreko probak inkruentoak direla eta pazienteari egoera pertsonaletarako farmako egokiena ematen diotela. Kasu batzuetan, aldatu ezin diren faktore genetikoek eragiten dute osteoporosia, baina badira zuzendu daitezkeen eta zuzendu behar diren beste faktore batzuk ere: gehiegizko pisua edo obesitatea, tabakismoa, menopausia goiztiarra emakumeen kasuan, sedentarismoa edo kaltzioaren eta D bitaminaren gabezia dietetikoa.\nD BITAMINAREN MAILA DESEGOKIAK\nD bitamina funtsezkoa da haustura osteoporotikoei aurrea hartzeko; bereziki, kontuan hartzen bada biztanleria zaharrean prohormona horrek duen urritasuna (berez ez du hormona-jarduerarik), eta, kaltzioari lotuta, ikerketa klinikoetan frogatu du hezur-hausturen arriskua murrizteko gai dela. Muskulu-funtzioari eusteko ere funtsezkoa da, kanal ionikoetatik kaltzioa eta fosforoa xurgatzea errazten baitu. Dietan kaltzioa eta D bitamina modu iraunkorrean emanez gero, hezur-masa galtzen da, hezurraren erresistentzia murrizten da eta, azken finean, haustura-arriskua areagotzen da.\nOsteoporosia tratatzeko gida askotan D bitaminarekin egindako gehigarriak gomendatzen diren arren, haien gabezia Akilesen orpoa da gaixotasunaren prebentzioan. Hala nabarmendu da American Society for Bone and Mineral Research (ASBMR) elkartearen urteroko biltzarrean Frantzia eta Espainiako adituek egindako azterlan batean. Lanak D bitamina eta kaltzio maila ebaluatu du, 50 urtetik gorako 414 emakume osteoporotikotan.\nBitamina horren maila desegoki batek kaltzioaren xurgapenean eragin negatiboa du, hezur-galera eta haustura-arriskua areagotzen ditu.Bertan nabarmentzen denez, paziente gehienak, diagnostikatuta egon arren, ez ziren iristen D bitamina-maila gomendatura. Halaber, ikertzaileek frogatu dute bitamina horren maila desegoki batek kaltzioaren xurgapenean eragin negatiboa duela, hezur-galera eta haustura-arriskua areagotzen dituela. “Hain zuzen, FHOEMOko lehendakariak dioenez, frogatu da D bitamina eta kaltzioa ematearekin batera, gutxitu egiten dela haustura osteoporotikoen eragina, eta bitamina horren maila egoki batzuk beharrezkoak direla bifosfonatoekin tratatutako paziente osteoporotikoen emaitzak optimizatzeko”. Bifosfonatoak hezur-birxurgapena duten gaixotasunei aurrea hartzeko eta horiek tratatzeko erabiltzen den botika dira, hala nola osteoporosia.\nD bitamina larruazalak sintetizatzen duen arren eta, betidanik, Espainian eguzki-intentsitateak ekarpen ona egiteko aukera ematen zuela pentsatu den arren, ikerketak erakusten du gure herrialdeko mailak, oro har, nahiko txikiak direla. Horregatik, hesteak kaltzioa xurgatu eta hezurrari finkatzeko ekarpen handiagoa egin behar da. Arazoa da ez dela beti kaltzio eta D bitamina kopuru egokia ematen dietaren bidez bakarrik. FHOEMOk aholkatzen du bien ekarpen osagarrietara jotzea, “bikainak baitira, halaber, botika antiosteoporotikoek hezurarekiko erresistentzia gainditzeko”.\nbitamina fracturas-eu kaltzio ósea-eu osteoporosis-eu


Enpresaren profila - Qingdao Junray Instrument Intelligent Co., Ltd.\nQingdao Junray Instrument Intelligent Co., Ltd.2007ko abuztuan sortu zen goi teknologiako enpresa berritzaile nazionala, tresnak hautemateko I + Gn zentratzen dena. Ingurumenaren kontrolerako, biosegurtasunerako, neurketarako eta kalibraziorako tresna eta zerbitzu seguruak eta fidagarriak eskaintzen ditugu.\nQingdao Junray Instrument Intelligent Co., Ltd.proiektu osoa du I + G prozedura eta gaitasuna, gaur egun 8 sail ditu teknologia, laborategia, makineria, industria diseinua, prozesuen saiakuntza ekoizpena, guztira 90 langile baino gehiago dituena. Gure enpresak ekoizpenaren banaketa-talde osoa eta kalitatearen kudeaketa-taldea ditu, guztira 110 langile baino gehiago, tresna bakoitzaren bezeroei kalitate handiko eta garaiz entregatzea modu eraginkorrean bermatzeko.\nJunrayko Biosegurtasun Sailaren negozio nagusia\nThe negozio nagusiabesteak beste, maskara, bata kirurgikoen probagailuak, gela garbiak probatzeko tresnak, biosegurtasunerako armairurako HEPA iragazkia, mikrobioen laginketa eta azterketa tresnak, aerosolak sortzeko eta probatzeko tresnak. Gainera, aerosolen laginketa eta bio-laginketa soluzio pertsonalizatuak ere eskaintzen ditugu.\n2020. urtearen hasieran COVID-19 epidemia sortu zenetik, auto-garatutako maskarak eta babes-ekipoak probatzeko tresnak eta mikrobioen laginketa-tresnak mediku-langileei eta publikoari babes mediko sendoa emateko erabili dira. etxeko eta atzerriko ospitaleak, gailu medikoak ikuskatzeko unitateak, elikagaiak eta drogak ikuskatzeko erakundeak eta beste unitate batzuk. Haien artean,ZR-1006 maskara partikulen iragazkiaren eraginkortasuna eta aire-fluxuaren erresistentziaren detektagailua, ZR-1000 maskaren bakteria iragazteko eraginkortasuna (BFE) probatzailea Alemania, Britainia Handia, Singapur, Indonesia eta beste herrialde batzuetara esportatu ziren.


Xerezade :: Desclée\nMial gau eta bat gehiago\nSortaldeko ipuin bildumarik handiena Mila gau eta bat gehiago izenekoa da. Ipuin asko eta askotarikoek osatzen dute bilduma, kontalari irudimentsu batek jakinduria handiz batzuk besteekin korapilatuak. Xerezade izeneko emakume gazte bat da kontalaria, Bagdadeko sultanaren bisirraren alaba bera. Sultanak, asperturik, neska gazte bat deitzen du bere gelara gauero, poz pixka bat eman eta bizitza alai diezaion. Baina goizean, aurreko gauean bezain asperturik jaikitzen denez, hil egiten du. Eta horrela, gauero-gauero. Bere txanda heltzean, Xerezade ipuin bat kontatzen hasiko da, baina egunsentia heltzean kontaketari utziko dio, ipuina bukatu gabe utzita. Hurrengo gauean, ipuina bukatu eta beste bat hasiko du, aurrekoarekin lotuta. …\nSortaldeko ipuin bildumarik handiena Mila gau eta bat gehiago izenekoa da. Ipuin asko eta askotarikoek osatzen dute bilduma, kontalari irudimentsu batek jakinduria handiz batzuk besteekin korapilatuak. Xerezade izeneko emakume gazte bat da kontalaria, Bagdadeko sultanaren bisirraren alaba bera. Sultanak, asperturik, neska gazte bat deitzen du bere gelara gauero, poz pixka bat eman eta bizitza alai diezaion. Baina goizean, aurreko gauean bezain asperturik jaikitzen denez, hil egiten du. Eta horrela, gauero-gauero. Bere txanda heltzean, Xerezade ipuin bat kontatzen hasiko da, baina egunsentia heltzean kontaketari utziko dio, ipuina bukatu gabe utzita. Hurrengo gauean, ipuina bukatu eta beste bat hasiko du, aurrekoarekin lotuta. Eta horrela, gauero-gauero. Sultana ipuinak entzuteko irrikaz dagoen bitartean, Xerezadek bizirik jarraituko du. Guk, orain, Mila gau eta bat gehiago bilduma osoaren lagin txiki-txiki bat eskaintzen dizuegu hemen. Seve Calleja, 1953an Zamoran jaiotako bilbotarra. Filosofia eta Letretan lizentziatua da eta gaur egun Bilboko institutu batean ari da irakasle lanetan. Literatur sortzaile emankor eta saritua (Ignacio Aldecoa, Lizardi, Pío Baroja) eta Haur eta Gazte Literaturaren ikertzailea. Egunkari eta aldizkarietan hamaika kritika eta didaktika artikulu idatzi ditu. Bere lanak euskaraz, gaztelaniaz eta beste hizkuntza batzuetan argitaratu dira.


Desnibola: Miraria!Miraria! | Loveof74\n8 abril 2008 8 abril 2008 por Love of 74\nAuzokideak ados zeuden. Erabat harrigarria izan zen. Inoiz ez zen horrelakorik ikusi. Ezta imajinatu ere…Hamaika zurrumurru entzuten ziren ezkaratzetan. Batak Ama birjina aipatzen zuen. Hori Maria Luixarena izango zen, bera da eliza bere borondatez joaten den bakarra eta.\nBesteek estralurtarrak aipatzen zituzten, Oierren semeak aspali erori zen Star Warsen erlijioaren menpe zegoen. Baina erlijioak, ez batak ez besteak, ez du ezer argitzen azken finean.\nHan gertatu zena, objetiboki, gutxi gorabehera horrela izan zen: Ostiraleko manifa Hegazkin kaletik gora. “Lutxio askatu, lutxi askatu, lutxinek askatu” garrasiak astunak ziren, gogorrak, kalea mozteko nahikoak.\nErdiko aldean eta Pernando Alonso baino postu gehiago galtzen, makila eta guzti, Lutxiperren amama zegoen. Nahiko ahul, adina eta adina ez denaren eragina sufrituz, bere ilobaren askapena hari fin batekin eskatuz.\nPerrek ez zuen ezer egin. Denek esaten zuen esaldia bere kasuan egia zen. Erdaraz ikasteak lanpostua eman zion, non eta Zutaben. Bera zen komunikatuak gaztelaniara itzultzen zuen pertsona. Kideak nahiko ahul zebiltzan hizkuntza horretan (ere), eta berak jartzen zizkien “h”ak “ha explotado” hitzei.\nLutxiperren amonak, bere ahotsa baino tinkoago, oinez jarraitu zuen. Derrepente, kaleko alde batetik, traje beltzez jantzita agertu zirten diskotekako lau erraldoi. Erdian, txikiago, maltzur aurpegiko gizon bata. “Aizu, etorri hona”.\nGorra zen, arimaz eta entzumenez, gure amama, eta bere bidea jarraitu zuen erraldoiak airean hartu arte. Han, izkina batean, euripean, erdiko gizonak galdetu zion “Zer eskatzen duzu, borondate handiko emakumea?”. “Ilobaren askapena, preso dago eta”. “zer egingo zuen ba” “Ezer gutxi, gaztelaniaz ikasi…” Eta tximista kale erdian erori zen momentuan, gizonak hitz magikoak esan zituen. “Kalean nahi al duzu? Hala bedi” .\nSoinuak eta argiak jendea etzanda utzi zuen. Eztandek hiru zauritu larri eragin zuten. Amama, ordea, zutik, emozioari eutsiz Atzamar kale-kantoira begira. Negarrez. Ikusi zuen azken eguneko arropekin hantxe agertu zen Lutxiper. Bere eskaera, ahula, benetakoa, zintzoa, egia bihurtu zen.\nCategorías Desnibola (Blogela)Etiquetas desnibola\tNavegación de entradas\nDescarga gratuita del nuevo disco de Charlie Manson


Samsung Galaxy M-ren sorta laster iritsiko da merkatura | Androidea\nSamsung-ek Galaxia M telefono sorta laster merkaturatuko du\nAzken aste hauetan, dagoeneko hitz egin da Samsung bere gama berritzen ari da. Koreako enpresak bere telefono gama batzuk kentzeko asmoa du. artikulu honetan bildu duguna, eta berriak merkatura laster sartzea espero da. Gamma berrietako bat Galaxy M da.\nSamsung Galaxy M-ren gama hau merkatuaren erdialdera bideratuko da. Badirudi bere merkaturatzea gero eta gertuago dagoela, soilik jakinarazi den moduan SamMobile-tik. Telefono sorta honetako modelo berrien izenak ere badaude.\nEmaten du modelo horien izenak Galaxy M20 eta Galaxy M30 lirateke. Jakina da lehenengoa 32 eta 64 GB barruko biltegiratzearekin iritsiko zela eta bigarrena 64 eta 128 GB biltegiratzearekin. Baina horiexek dira Samsung telefono berri horien inguruan zabaldu diren xehetasun bakarrak.\nZoritxarrez, ez dago Samsung telefono gama berri hau merkaturatzearen inguruko xehetasun zehatzik. Denak adierazten du 2019an jarriko dela martxan, urte hasieran seguruenik, laster dendetara iritsiko dela iragartzen bada, dagoeneko heltzen ari zaizkigun txosten horien arabera.\nIdeia hori da Samsung-ek Galaxy J, Galaxy On eta Galaxy C gamak ezabatuko ditu, gama baxuko modeloei eskainia, oraintsu aurkeztutakoa esaterako Galaxia J4 Core. Aldaketa handia da Koreako enpresarentzat, eta erabiltzaileak ohitu beharko dira.\nZiur hori laster telefono gama berri horiei buruzko informazio gehiago jasoko dugu Koreako enpresaren eskutik. Aldaketa horiek datorren urtean zehar sartuko direlako. Beraz, aldaketa handiak datoz Samsungen gama ertainean. Zer iritzi duzu Koreako markaren aldaketa horiei buruz?\nArtikuluaren bide osoa: Androidea » Android gailuak » Telefono mugikorrak » Samsung » Samsung-ek Galaxia M telefono sorta laster merkaturatuko du\nNola eragotzi Play Store dendako eguneratzeak datu mugikorrak gastatzea\nNola aktibatu edo desaktibatu zuzentzaile ortografikoa Android-en


Europak etxegabetzeen klausulak mugatu ditu | Gizartea | Berria\nEuropak etxegabetzeen klausulak mugatu ditu\nLuxenburgok abusutzat jo du hilabete bateko hipoteka kuota ez ordaintzeagatik pertsona bat kaleratzea, baina legezkoa dela ebatzi du\nKaleratzeen aurka Eusko Legebiltzarraren aurrean eginiko protesta bat. JUANAN RUIZ / FOKU Tamaina handiagoan ikusi\nEuropako Batasuneko Justizia Auzitegiaren arabera, «abusua» da hilabete bateko hipoteka kuota ordaindu gabe uzten duen pertsona bat etxegabetzea, eta, horrekin batera, pertsona hori behartzea bizi den etxearekin batera maileguko dirua ematera bankuari. Kasu horretan, gutxienez hiru hilabeteraino luzatu beharko litzateke kaleratu ahal izateko epea. Europako auzitegiarentzat, dena den, legezkoa da bankuek epemuga bat jasotzen duten klausulak ezartzea, eta, haren iritziz, epaileek hori aldatzeak ez luke kontratuaren indargabetzea ekarri behar, baina horri buruz dio Espainiako Estatuko epaileek dutela azken hitza.\nErabaki horrekin, Luxenburgoko epaitegiak aintzat hartu du Espainiako Auzitegi Gorenak 2016an ezarritako jurisprudentzia, eta zenbait zehaztapen edo gomendio egin dizkie epaileei. Prozedura Zibilerako Legea kontuan hartu zuen Gorenak, eta ebatzi zuen bezeroek «gutxienez» hiru hilabeteko kuotak ordaindu gabe utzi behar dituztela bankuek aukera izan dezaten kaleratzeak gauzatzeko.\nHilabete bateko klausula zehatz horri buruz jarritako salaketei erantzun die Europako auzitegiak. Ebatzi du aurretiko amaitze klausulek —horrela deitzen zaie kuotak ordaintzeko epeei buruzko klausulei— ez dutela urratzen Europako Batasuneko legedia, eta, beraz, jar daitezkeela. Kasu jakin horretan, Espainiako Estatuko epaileei eskatzen die beren legedira egokitzeko erabakiak, kasu honetan Espainiako Gorenaren jurisprudentziara.\nErabaki horrekin, auzitegiak dio kontuan hartzen dituela Europako eta Espainiako legediak, eta auziko bi aldeak. Batetik, klausula hori legezkotzat joz, bankuei aukera ematen die etxegabetze prozesuekin jarraitzeko, prozesua moteltzen badu ere. Bestetik, auzitegiak uste du klausula hori indargabetuko balitz kontratu osoa indargabetu beharko litzatekeela, «bezeroen kalterako». Espainiako Estatuko epaileen esku uzten du aukera hori gauzatzea ala ez, baina ohartarazi egiten die hori egiteak «egoera bereziki kaltegarrian» utz ditzaketela pertsona horiek, bankuek eskubidea izango luketelako «berehala» eskatzeko haiei maileguan utzitako diru guztia, etxearekin batera.\nEuropako ebazpenak eragina izango du erabaki horren zain etenda dauden etxegabetzeen kasuetan. Dena den, ekainean indarrean sartuko da Espainiako hipoteka lege berria, eta horri ere heldu ahalko diote epaileek —atzerako eragina izango du—. Horren arabera, hiru hilabetetik 12-15 hilabetera luzatuko da bezeroek ordaindu gabe utz ditzaketen kuotak bankuek etxegabetzeak gauzatu aurretik.\nStop Kaleratzeak plataformak «argitasun falta» leporatu dio Europako auzitegiari. Aipatutako klausula abusuzkotzat jo arren hori ez indargabetzea egotzi dio, eta azken erabakia Espainiako Estatuko epaileen esku utzi izana salatu du. «Modu argi eta irmoan Europako auzitegiak berak ebatz zezakeen aurretiko amaitze klausula duten prozedura guztien gauzatzearen artxiboa», azaldu du, komunikabideetara bidalitako ohar batean.\nIaz, Hego Euskal Herrian 1.288 etxegabetze izan ziren, Espainiako Botere Judizialaren Kontseilu Nagusiaren arabera. 2017an baino 62 gutxiago. Hipotekekin loturikoek behera egin arren alokairuenek gora egin dutela nabarmendu dute Stop Kaleratzeak plataformako kideek.\nBeste 679 detektatu dituzte Hego Euskal Herrian, eta apaldu egin da ospitaleratuen kopurua: 42 lagun sartu dituzte erietxean azken egunean. 72 gaixo daude ZIUetan. Gizonezko bat hil da Nafarroan.\nJaurlaritzak dio BPGak galdutako ia guztia 2021ean berreskuratuko dela


KLIKmetroak: Kilometroetako zirkuitu birtualak martxan darrai - - Goiena.eus\nKLIKmetroak: Kilometroetako zirkuitu birtualak martxan darrai\nKilometroak 2017 Oñati 2017-08-28 19:49\nZazpigarren urtez jarraian martxan da KLIKmetroak ekimena. Ekimen honen helburua aurtengo zirkuitu birtualari ahalik eta bira gehien ematea da.\nHorretarako prozesua erraza da: klikmetroak.kilometroak.eus webgunean sartu, bertan azaltzen den EGIN ZURE METROA botoiaren gainean klik egin eta webgunean adierazten diren pausuak jarraituz erabiltzaile bakoitzak metro bana egin ahalko du. Hurrengo bideoan dituzue azalpen zehatzak:\nBisitari bakoitzak metro bat egin ahal izango du, eta hala, zenbat eta jende gehiagok parte hartu, orduan eta itzuli gehiago emango zaizkio zirkuitu birtualari. Bisitariek egindako metro bakoitzeko, metro horren babesleak ekarpen ekonomikoa egingo du Kilometroak jaiaren alde.\nKLIKmetroak ekimena 2011. urtean jaio zen, Azpeitiako Ikasberri ikastolak antolaturiko Kilometroak jaian. Gipuzkoa mailan burutzen den Internet bidezko ekimen nagusienetariko da, eta euskara hutsean burutzen den sareko ekimen esanguratsuenetarikoa. Hain zuzen ere, bere sortze urtean, 2011n, publizitate arloko Argia saria jaso zuen, egindako lana aitortuz eta proiektuaren izaera berritzailea azpimarratuz.


Naima El Baniri #txiotesta — Unibertsitatea.Net\nHemen zaude: Hasiera › Ziztu bizian › Naima El Baniri #txiotesta\nNaima El Baniri #txiotesta\n2020/11/12 - Unibertsitatea.net\nTxiolari ulergarriena izan zen 2018ko "Txiokatu zure tesia 6 mezutan" lehiaketan.\nNaima El Bani (@artikoan) geologoa "Txiolari ulergarriena" izan zen 2018ko "Txiokatu zure tesia 6 mezutan" (#txiotesia) lehiaketan ondorengo ekarpenarekin: Ipar Altantikoan eta Artikoan iraganeko itsas-hondoko korronteen tenperaturaren azterketa foraminifero bentonikoak erabiliz.\n5. edizioaren ateetan beste erronka bat proposatu diogu: #txiotesta.\nDeskribatu erronka hitz batean. Ikasketa.\nTxioak aldez aurretik prestatuta ala eguneko inspirazioaren olatura igo. Aldez aurretik heldu zitzaidan inspirazioa. Uste dut garrantzitsua dela aldez aurretik prestatzea eta zure familia eta lagunen (zure arloan lan egiten ez dutenen) “filtroa” pasatzea.\nKonplikatuena? Denak izan ziren zailak idazten uste dut. Hitz tekniko eta ezezagun asko nituen (eta ditut) eta horiek azaldu gabe edo horiek era sinplean azaltzea oso zaila egiten zait tesiaz hitz egitea. Izenburua sinplifikatzea asko kostatu zitzaidan adibidez eta oraindik gaur egun ez dut uste izenburua sinplifikatzea lortu nuenik.\nDibertigarriena? Ez nuke esaten jakingo. Ondo pasatzen dut erronkekin eta txioak idaztea erronka handia izan zen.\nSorpresaren bat? Tesia nolabait sinplifikatu nezakeela sorpresa izan zen!\nBesteen txioak irakurri zenituen? Bai, noski. Oso interesgarria izan zen beste doktoregoko ikasleekin konektatzea eta gauza berri asko ikastea. Asko eskertzen dut beste arloetako zientzialariek euren lana era errezean azaltzen dutenean nik ere ulertu dezadan eta hori motibazioa da nik ere nire zientzia komunikatzen ikasteko.\nIrabazle "gaientzako" aholku baliagarriren bat? Aldez aurretik pentsatu eta prestatu txioak.\nZergatik parte hartu? Ez da ariketa sinplea, baina nik asko ikasi nuen aste horietan. Zientzia komunikatzen ikasteaz gain, lortu nuen ere papelean era eskematikoan nire ideiak ordenatzea eta horrek asko lagundu dit tesiaren idazketa prozesuan. Baten bati entzun nion behin zientzialari batek bere ikerketa ondo ulertzen duela era sinplean azaldu dezakenean.\nEtiketak: txiotesia5 txiotesia elkarrizketa emakumeak_zientzian


"Euskaraldia aurrera eraman behar dugu" - Sakana - Guaixe.eus\n"Euskaraldia aurrera eraman behar dugu"\nGuaixe 2020-09-22 11:20\nMikel Etxarte Arangoa.\nAzaroaren 20tik abenduaren 4ra izanen da Euskaraldia aurten. Belarriprest eta ahobizi rolekin berria izanen da: arigune, entitateendako. Sakanan arigune izanen diren establezimendu batzuen lekukotzak jaso ditugu.\nMikel Etxarte Arangoa\nIrurtzungo Martxueta liburu-denda eta Kate informatika\nAurreko Euskaraldian parte hartu zenuen?\nAurrekoan informatikako dendan nengoen soilik, ez liburu-dendan. Baina parte hartu nuen, bai.\nHemen euskara entzuten zen. Baina kanpaina barruan nabaritu nuen euskararen erabilera igo egin zela. Batzuek ez zuten egin. Baina belarriprest ere izan nituen, eta harrera ona ikusi nion jende horri.\nEuskara gehiago egin zenuen?\nBai, bai dendan, bai dendatik kanpo.\nZergatik izanen zara arigune?\nGutuna jaso nuen (Sakanako Mankomunitateko Euskara Zerbitzuak informatuz bidalitakoa). Orain liburu-dendan ikasturte hasierarekin kaos baten barruan gaude, baina ideia sartzea da, bai. Garrantzitsua da. Irurtzunen lehen baino euskara gehiago entzuten da. Baina halako ekintzak egotea ongi dago.\nZer arigune mota?\nAurten zer izanen zara belarriprest edo ahobizi?\nAhobizi izanen naiz.\nJunkal Arregi Razkin\nLakuntzako Junkal autozerbitzua\nBai. Egin behar zena egin genuen: kartela jarri; dena polita jarri genuen, giro pixka bat, jendeak ikusteko hemen prest geundela hitz egiteko eta aditzeko ere.\nOna. Esperientzia polita izan zen.\nBai. Nabaritzen zen jendea prest zegoela proiektua aurrera eramateko, bai. Lehen egiten zuenak, dendara sartzen zen eta egiten zuen. Jendeak parte hartu zuen eta nabari zen.\nHiruzpalau gaude dendan. Horretarako prest jarri naiz euskara gure hizkuntza delako. Euskaraldia aurrera eraman behar dugu, bestela ikusten da zer dugun. Gutxienez, jendeak hitz egiteko ohitura hartzeko. Denok dakigulako euskara, baina gero ez dugulako pauso hori ematen. Aukera da leku batean-edo sartzen garenean, gure artean euskaraz hitz egiteko ohitura hartzeko. Zeren, agian, badakigu eta ez dugu hitz egiten.\nKanpo eta barne arigune.\nRabeb Ridene Zmerli\nAltsasuko Alde Zaharreko Amaia okindegia\nEz nengoen hemen lanean. Euskara ikasten nengoen, eta Euskaraldian parte hartu nuen, bai. Belarriprest nintzen. Euskaltegitik atera nintzen nire euskara erabiltzen, eta saiatzen jendearekin nire hizkuntza berri hori ateratzen.\nOso-oso esperientzia ona izan zen. Atera naiz eta ikusi dut nik ez nekien jende askok euskara badakiela. Badaezpada denak txaparekin, denak euskaraz hitz egiten, denak… Uf! Hunkigarria izan zen!\nUrte hartan hasi nintzen beste jendearekin euskaraz hitz egiten, herrian zehar, ez bakarrik klasean. Euskaraldiak euskara gehiago hitz egiteko balio izan zidan. Eta nabaritzen da!\nGogoa daukat aurtengoa hasteko, txapa jartzeko eta jendearekin euskaraz hitz egiteko.\nZerbitzua euskaraz emanen dugu. Euskaraz dakien jendeak nirekin euskaraz hitz egin dezake. Nire senarrak ez daki; baina hemen egonda, entzuten ari da eta ikasten ari da.\nBelarriprest jarriko dut. Euskaltegiko jendea etorriko da, eta etortzen ari da. Eta errazago izanen da beraiendako belarriprest txaparekin hitz egitea bestearekin baino.\nPatxi Aldaz Zufiaure\nOlatzagutiko Clinker taberna-jatetxea\nBai, ahobizi izan nintzen.\nOso ongi iruditu zitzaidan. Jendea txapekin etortzen zen. Euskaraz egin ez baina ulertzen zuenarekin euskaraz hitz egiten nuen tabernan. Oso polita iruditzen zait, bai.\nEuskara gehiago erabili zen, batez ere, entzutea nahi zuena baina hizketan egin nahi zuena. Haiekin lasaiago hitz egin hobeto ulertzeko. Euskaraldia pasa eta gero euskaraz hitz egiteko ohitura pixka bat galdu da. Mugimendu horrek ez du segitu guk uste genuen bezala. Olatzagutian euskara jende askok daki, baina gutxik egiten du euskaraz.\nHemen gehienok euskara dakigu. Zerbitzariek ere bai. Ahal baldin badugu, beti, euskaraz dakien jendea hartzen dugu, jendeari euskaraz egiteko.\nBarratik barrura semearekin eta dena, euskaraz hitz egiten dugu. Eta kanpora begira ere dena euskaraz egiten dugu.\nGizartea Altsasu Irurtzun Lakuntza Olazti


Zinema jaialdiak – Kolokon – La forma joven de entender el sexo, las drogas y el rock and roll\nNafarroako Zinema Dokumentaleko Nazioarteko Jaialdia, Punto de Vista, otsailean egiten dute, Iruñean, bi urtean behin. Hilabete honetan, Zinegoakjaialdia ere egiten da, Bilbon, gay-lesbo-trans zinemaren nazioarteko jaialdia. Gasteizen Euskal Zinemaren Astea egiten dute.\nMartxoan, film laburrak gustuko dituztenek Eskoriatzako Huhezinema jaialdiaz gozatzeko aukera izaten dute.\nEkainean, surfaren maitaleek ezin dute Surfilm Festival jaialdian huts egin. Kirol honi buruz urtero egiten diren ikus-entzunezko lan ikusgarrienak biltzen diraDonostian. Bilbon, bestalde, denboraldiko film laburren jaialdirik ausartena egiten dute: Caostica.\nIraila zinemaren hilabetea da: nazioarteko izar esanguratsuenak Donostiako Nazioarteko Zinemaldian biltzen dira. Horrez gain, zinema sozialak Bilboko Zinema Ikusezinaren jaialdian du lekua. Urrian emakumeek egindako zinema erakustaldiak, Zinemakumeak jaialdiak, osatzen du. Hala ere, ezin dugu ahaztu Donostian antolatzen duten Beldurrezko eta Zinema Fantastikoaren Jaialdia, ezinbesteko ekitaldia genero horren maitaleentzat. Lekeition Euskal Zine Bilera egiten dute, euskaraz egiten diren ikus-entzunezkoen topaketa garrantzitsuena. Azaroan, ekitaldi ugari antolatzen dute film laburren inguruan. Zallan, Enkarterriko jaialdia egiten dute: Enkarzine; Oñatin, film laburren rallya, eta Eibarren, Asier Errasti film laburren jaialdia. Horretaz gain, Bilbon, Zinema Dokumental eta Film Laburren Nazioarteko Zinebi jaialdi ospetsua egiten dute. Gasteizen Cortada film laburren lehiaketa antolatzen du EHU Arabako Canpusak.\nAbenduari dagokionez Deban Animadeba animaziozko film laburren jaialdia egiten dute. Bestalde, giro ona da protagonista Arrigorriagan egiten duten umorezko film laburren jaialdian. Irunen, film laburren jaialdi entzutetsua egiten dute, eta Bilbon Mendi Zinemaldia antolatzen dute.\nINFORMAZIO ITURRIA: www.gazteaukera.euskadi.eus


Aniztasuna Eskolan LH\nUploaded by Lorea Fernandez\nANIZTASUNA ESKOLAN MODULUKO LANA LEHEN HEZKUNTZAKO GRADUA 2011-2012 IKASTURTEA Ikasleentzako gida Eskola inklusiboaren oinarriak Zailtasunak garapenean eta ikaskuntzan Lehen Hezkuntzako hizkuntzaren didaktikaren oinarriak testuinguru eleanitzetan Ikastetxearen antolakuntza Inaki Karrera Karmele Aranguren Marian Soroa Ibon Egaña Eider Rodriguez Karmele Bujan Rosa Arburua 1. Sarrera Aurreko moduluetan egin bezala, 2. mailako 2. lauhileko honetan ere, moduluko ikasgai guztien artean lan modula\nsaveSave Aniztasuna Eskolan LH For Later\n9. Konpetentzien Lanketa Eskolan_3. maila_HH\nBARRIOLA -bil OSATUA.pdf\nKonpetentzien Lanketa Eskolan_LH\nEskola inklusiboaren oinarriak Zailtasunak garapenean eta ikaskuntzan Lehen Hezkuntzako hizkuntzaren didaktikaren oinarriak testuinguru eleanitzetan Ikastetxearen antolakuntza\nInaki Karrera Karmele Aranguren Marian Soroa Ibon Egaa Eider Rodriguez Karmele Bujan Rosa Arburua\nAurreko moduluetan egin bezala, 2. mailako 2. lauhileko honetan ere, moduluko ikasgai guztien artean lan modularra jarriko da martxan. Irakasgai bakoitzak bere konpetentziak ditu, baina hainbat konpetentzia zeharkakoak dira, irakasgai guztien artean landu beharrekoak. Horiek lortzera bideratua da hemen aurkezten den lana. Lauhileko honetan, honako ikasgaiak izango dituzte ikasleek: Eskola inklusiboaren oinarriak (6 kreditu Zailtasunak garapenean eta ikaskuntzan (6 kreditu) Lehen Hezkuntzako hizkuntzaren didaktikaren oinarriak testuinguru eleanitzetan (6 kreditu) Ikastetxearen antolakuntza (6 kreditu)\n2. Konpetentziak eta ikaskuntza ondorioak\nHonako taulan zehazten dira Lehen Hezkuntzako Graduko titulazioaren arabera modulu honetan landu behar diren zeharkako konpetentziak. Halaber, konpetentzia horietatik eratortzen diren ikaskuntzaondorioak ere zehazten dira.\nKONPETENT ZIA ETIKETA IKASKUNTZA ONDORIOAK Eskolako aniztasuna era positiboan baloratzen du\nIkaskuntza-irakaskuntza prozesuetan balioek duten Aniztasuna garrantzia ezagutzen du eta balioak Eskola testuinguruan historikoki balioek izan duten garapena ezagutzen du Gatazka aldaketarako eta hobekuntzarako aukera gisa hartzen du Eskola ingurunean gerta daitezkeen ohiko gatazkak Gatazken identifikatzen ditu konponbide Eskola ingurunean sortutako gatazkentzako a konponbide sortzaileak proposatzen ditu, elkarbizitza hobetzeko Komunikazio-prozesuak eta prozesu interaktiboak erabiliz, taldean lan egiten du Orientazioa Irakasle-tutorearen funtzio nagusiak definitzen ditu\nHezkuntzare n dimentsioa: hezkuntzakomunitate a Komunikazi okonpetentzi ak Hezkuntzazentroaren eginkizunak : hobetzeko proposamen ak\nTutoretza eta orientazio zereginetarako jarduerak formulatzen ditu Orientaziorako eta tutoritzarako eskolan dagoen laguntza-sarea ezagutzen du Gaurko gizartearen beharren aurrean eskolak duen zereginaz hasnartzen du Irakaslearen lanean laguntzen duten irakaskomunitateko lan-talde, eragile eta profesionalak ezagutzen ditu Garapenaren oinarrizko ezaugarriak ezagutzen ditu, hainbat esparrutan: fisikoa, psikomotorea, kognitiboa, linguistikoa, soziala, morala eta pertsonalitateari dagokiona. Testu akademikoak ahoz nahiz idatziz ekoizteko eta ulertzeko oinarrizko trebetasunak baliatzen ditu Elkarlanerako beharrezkoak diren komunikaziotrebetasunen inguruan hausnartzen du\nLHko ikastetxeei eta bertako profesionalei eragiten dieten oinarrizko konpetentziak ezagutzen ditu Gaurko gizartean hezkuntzak dituen eginkizun eta mugak ezagutzen ditu Hezkuntzaren kalitatea hobetzeko ereduak ezagutu eta proposatzen ditu TaldeIkas-irakaskuntzaren kudeaketarako irakasleen laneko taldeak ezagutzen ditu irakaskuntz Lan-talde bakoitzaren funtzioak ezagutzen ditu aikaskuntzar en diseinua Lan-taldeen lanaren eraginkortasuna baloratzen du\n3. Taldeen egitura.\nLauko taldeak osatuko dira moduluko lana burutzeko. Ahal dela, ez dira errepikatuko aurreko moduluetako lanekipo berak. Ikasleek osatuko dituzte taldeak Talde bateko kide izateak berekin dakar eskoletara etortzeko konpromisoa eta talde-lanean parte hartzeko betebeharra.\nModuluko lanak ikasgai guztietako ebaluazioaren % 40a balioko du. Gainerako % 60-a ikasgai bakoitzeko irakasleak zehaztuko du. Ikasgaiak gainditzeko nahitaezkoa izango da moduluko lana ere gainditzea. Moduluko lanari dagokion ehuneko hori honela banatuko da: Lanaren prozesua (% 10), tutoreak eta taldekideek ebaluatuko dute. Lanaren emaitza (% 30): txosten idatzia (% 20) eta mahaiingurua (% 10) 2 irakaslez osatutako epaimahaiak ebaluatuko du.\n5. Lan gidatua 5.1. Lanaren aurkezpena\nModulu honetan, ikasle-taldeak eskolan zailtasunak dituen haur baten errealitatera hurbilduko dira. Hurbileko kasu zehatz baten inguruko informazioa jaso eta eduki teorikoekin kontrastatuko dute ikasle-ekipoek. Eskola-komunitateak haurraren errealitateari ematen dion erantzuna aztertu eta baloratuko da, baita hura hobetzeko proposamenak egin ere. Lanaren azken xedea artikulu akademiko bat idaztea izango da eta, halaber, lana gainerako ikasleei ahoz aurkeztea horretarako prestatutako mahai-inguruetan.\n5.2. Lanaren urratsak\n1. Taldeak osatu: taldearen fitxa osatu eta tutoreari helaraziko\n2. Komunean jarri ezagutzen dutena : taldekideekin\npartekatuko dira ezagutzen diren errealitateak, eskolan zailtasunen bat duten haurren gertuko kasuak, praktika-aldian ezagututako egoerak Ahal den heinean, ez da zuzenean eskoletara eta elkarteetara joko.\n3. Egoera zehatz bat hautatu : ezagutzen diren egoeren artean\nhaur batena hautatuko da, lanaren helburuekiko loturaren eta interesaren arabera. Askotarikoak izan daitezke aztergaitzat\nhartuko diren zailtasun edo egoera bereziak: zailtasun sozioekonomikoak, kultura-aniztasuna, bullyinga, jokabide arazoak, ahozko hizkuntzaren nahasteak, irakurketa eta idazketaren nahasteak, aldartearen nahasteak, antsietatea, adimen urritasuna, autismoa, ikusmen eta entzumen urritasuna, urritasun motoreak, goi-mailako ikas-gaitasunak\n4. Aurreproiektua osatu eta aurkeztu. Hautatutako gaiaren,\negoeraren eta informazio-iturrien berri emango diote tutoreari taldekideek, baita elkarrizketarako gidoia ere. (ikus 1. eta 2. eranskinak)\n5. Informazioa bildu: hautatutako egoeraren berri jasotzeko\nhonako informazio teknikak erabiliko dituzte taldeek : Dokumentazio idatzia Elkarrizketak.\n1. Lanaren 2. zirriborroa aurkeztu: aztertuko den egoeraren\ndeskribapena erredaktatuta (alegia, lan idatziaren 5 a puntua idatzita) eta irakurritako dokumentaziotik ateratako ideia nagusiak jasotzen dituen eskema.\n2. Lana erredaktatu: 2. Zirriborroari irakasleek onespena eman ondoren, erredakzio-lanari ekingo diote ikasleek, zehaztutako egiturari jarraiki.\n3. Lana aurkeztu: txosten idatzia aurkeztuko dute, baita mahai inguruetan parte hartu ere.\n5.3. Lan idatziaren egitura\nLanak artikulu akademiko baten egitura eta ezaugarriak izango ditu, eta honako atalak izango ditu:\n1. Izenburua: edukia jaso eta laburbildu behar du. Erakargarri eta sortzailea izan behar du. 2. Abstracta: euskaraz eta ingelesez. Gehienez 300 karaktere hizkuntza bakoitzean: lanaren laburpen txikia, atal guztien berri jasoz eta ekarpen nagusiak zein diren azalduz. 3. Hitz gakoak: 4 gehienez. 4. Sarrera: irakurlea kokatuko du irakurtzera doan lanean: haren helburua, justifikazioa, erabilitako metodoa eta egitura aurreratuko dira.\n5. Lanaren garapena: a) Egoeraren deskribapena: elkarrizketarako gidoian jorratutako puntuetatik abiatuz, egoeraren aurkezpendeskribapena egingo da. b) Egoeraren analisia: eskolak ematen dion erantzuna aztertuko da. Elkarrizketan lortutako informazioa eta eduki teorikoak kontrastatuko dira, bien arteko elkarrizketa sortuz. c) Egoeraren azterketatik ondorioak ateratzea eta eskolari begira, egoera hobetzeko proposamenak egitea. 6. 7. 8. Talde hausnarketa: iritzia, bizipenak, gogoetak Bibliografia Eranskinak (transkribapena)\nFormatuari eta aurkezteko moduari dagokionez, honako ezaugarriak izan beharko ditu artikuluak:\nErreferentzia bibliografikoak eta aipuak APA (American Pshycological Association)-ren arauen arabera emango dira. Luzera: 30.000-40.000 karaktere inguru (10-15 orrialde). Letra-tamaina: ARIAL 12 Lerro-artea 1,5. Formatua: PDF eta paperean (2 kopia). Grapatuta eta koadernatu gabe.\n6. Ahozko aurkezpena: mahai-ingurua\nLan idatzia aurkeztu ostean, azken eskola-astean mahai-inguruak egingo dira, horretarako ordutegi berezia zehaztuta. Mahai-inguruen helburua izango da taldeek elkarren lanaren berri izatea eta lana egitean ikasitakoaz hausnarketa partekatua egitea. Honela antolatuko dira mahai-inguruak: 4 ikasle-ekipok parte hartuko dute Ordu eta erdiko iraupena izango dute 1. Atala (40 min): ikasle-ekipoetako bozeramaile bakoitzak 10 minutu izango ditu lanaren edukia azaltzeko. 2. Atala (45 min): ikasle guztien arteko solasaldi-eztabaida egingo da, irakasleek gidatuta.\nASTEA 1.astea Urtarrilak 23 ZEREGINA Lana aurkeztu, taldeak osatu eta tutoreari aurkeztu. Komunean jarri eta egoera bat hautatu Aurreproiektua eta elkarrizketarako gidoia egin Aurreproiektuak irakasle guztiek gainbegiratu 2. zirriborroaren feedbacka Lanaren erredakzioa NOIZ Tutorearen klase1 Tutorearen klase1 Tutorearen klase1 Klase praktiko guztiak Klase praktiko guztiak Klase guztiak (teoriko eta praktikoak) Klase praktiko bat (Oinarriak) Ordutegi berezia\nUrtarrilak 30 Otsailak 6\n10.astea 1314.asteak 14. astea 15. astea\nMartxoak 26 Apirilak 23 Apirilak 30 Apirilak 30 Maiatzak 7\nMahai-ingurua prestatu Mahai-inguruak\nAurkeztu beharreko zereginak eta epeak:\n1. Lan-ekipoaren fitxa: urtarrilak 27 (tutoreari) 2. Aurreproiektua eta elkarrizketarako gidoia: otsailak 10 3. Bigarren zirriborroa: martxoak 16 4. Artikuluaren azken bertsioa: maiatzak 4 OHARRA: aurreproiektua, bigarren zirriborroa eta azken bertsioa aurkezten denean, autoebaluazio-errubrika bana beteta emango diote tutoreari ikasle-taldeek (ikus 5. eranskina). Guztira, errubrika hiru aldiz bete beharko du, beraz, talde bakoitzak, lanaren prozesua ebaluatzeko.\n8. Irakasle arduradunak:\nTaldea 31 GA1 31 GA2 32 GA1 32 GA2\nArduraduna Ibon Egaa Karmele Bujan Eider Rodriguez Marian Soroa\n1. Eranskina: Lanaren aurreproiektua\nLana egin aurretik, honako txostena aurkeztuko diote taldeek irakasleari. Irakasleak, proposamenaren egokitasuna eta bideragarritasuna aztertu ondoren, oniritzia emango die taldekideei.\n1. Kasuaren deskribapen laburra: paragrafo batean ikaslearen ezaugarriak eta zailtasunaren nondik norakoak azalduko dira labur. 2. Informazio iturriak: a. Elkarrizketa: nor elkarrizketatuko duten informazioa jasotzeko. b. Elkarrizketarako gidoia. c. Dokumentazio idatzia: aztergai duten zailtasunarekin lotutako dokumentazioaren erreferentziak bilatu behar dituzte ikasleek. Hauek gutxienez: i. 2 libururen erreferentzia ii. iii. Aldizkarietako 2 artikuluren erreferentzia 2 webguneren erreferentzia\n2. Eranskina: elkarrizketarako gidoi orokorra\nZailtasunen bat duen haurraren egoeraren berri jasotzeko elkarrizketa egingo dute taldeek. Elkarrizketa horretan, honako alderdien inguruko informazioa lortu beharko dute, besteak beste: -Pertsonaren deskribapena -Zailtasunaren definizioa eta ezaugarri nagusiak -Zailtasunaren kausak eta zergatiak -Familiaren parte-hartzea eta egoerarekiko jarrera -Eskolaren erantzuna egoeraren aurrean -Tutoretza: tutoreak betetzen duen funtzioa -Antolakuntza: ikasgelaren eta ikasleen antolaketa (taldekatzeak, Homo/heterogeneotasunerako irizpideak) -Hizkuntzak: lehen hizkuntza zein duen, ingurune soziolinguistikoa, eskolako hizkuntzen erabilera, hirugarren hizkuntzaren ezagutza... -Errendimendu akademikoa -Berdinekiko harremana -Hezkuntza informala -Haurrak laguntza jasotzen ote duen: erakunde, elkarte edo profesionalenengandik (psikologo, logopeda, terapeuta)\n3. Eranskina: ARTIKULUAREN EBALUAZIOA\nBLOKEA P K G IRIZPIDEAK\nIdeiek progresio logikoari segitzen diote. Ideiak integraturik daude testuaren osotasunean, jauzi handiegirik gabe eta estilo-jauzi handirik Koherentzia gabe. Batasuna antzematen da. Aztergaia finkatuta dago. Proposatutako egituraren arabera antolatu da. Irakurlea ez da erraz galtzen. Antolatua dago. Aztergaia enfokatu eta garatzean, diziplina ezberdinen ikuspuntutik aztertzeko Diziplinartekotas ahalegina antzematen da. una Irakasgai guztietatik nolabaiteko irakurketa edo ekarpena ikusten da. Informazio iturri aberasgarriak eta askotarikoak erabili dira. Dokumentazioa Gutxienez artikulu zientifiko bi, bi liburu eta elkarrizketa. Analisia Eduki teorikoen eta aztertzen den egoeraren arteko lotura egiten da. Proposamenak egokiak eta baliagarriak dira aztertu den egoerarako. Hobekuntzarako plan horiek egingarriak dira. Prozesuaren amaieran, lana egiterakoan izandako ahulgune eta indarguneak agerian uzten dira. Ikaskuntza prozesuaren gaineko talde hausnarketa egiten da. Ideiak paragrafotan banatzen dituzte eta ideia nagusiak argi adierazita daude.\nIdeiEn arteko loturak modu egokian egin dira, erreferentzia mekanismoak (sinonimoak, anaforak) eta lotura mekanismoak (lokailuak, antolatzaileak) behar bezala erabiliz. Kontzeptu eta terminologia espezializatua erabili da eta lan akademikoei dagokien erregistroa erabili da oro har. Hiztegiaren erabilera zaindu dute, euskarazko oinarrizko terminologia erabili dute. Egituraketaren alderdi formalak errespetatu ditu: orrien zenbakitzea, azpi-izenburuak Erabili dituen iturriak egoki daude aipaturik, bai testuan integratuta eta bai amaieran, erreferentzia bibliografikoen atalean, APA arauei segiz. Hizkuntzaren alderdi formalak errespetatu dituzte. Egindako akatsak ez dira sistematikoak eta ez dira larriak. Sintaxia, puntuazio-markak, deklinabidea, mugagabe/mugatua eta halako elementu linguistkikoak ondo erabili dituzte, noizbehinka akatsak egonik ere\n4. Eranskina: MAHAI-INGURUAREN EBALUAZIOA\nBLOKE P AK G IRIZPIDEAK\nTalde bakoitzeko bozeramaileak behar bezala sintetizatu du egindako lana emandako denboran. Modu koherentean antolatu ditu ideiak eta argi azaldu du lanaren edukia. Taldeetako partaideek lanaren inguruko hausnarketa kritikoa egin dute. Besteen lana eta ekarpenak aintzat hartuta, landutako edukien eta ezagutzen gainean modu kolektiboan hausnartu dute.\nBeren lanetik nahiz beste taldeen iritzi eta hausnarketetatik abiatuta, Hobekuntza beren lanean egingo lituzketen proposamenak hobekuntzak proposatu dituzte taldekideek. Hizkuntza zuzen erabili dute taldeko kideek eta ez dute akats larririk egin. Mahai-inguru akademikoak eskatzen duen formaltasun maila mantendu dute beren parte hartzeetan. Txandak errespetatu dituzte eta besteekiko errespetuz jardun dute hitza hartzean.\n5. Eranskina: TALDE-LANA EBALUATZEKO ERRUBRIKA Taldekide guztien parte-hartze aktiboa.izan da Banakako ideien errespetotik eta kritika eraikitzailetik abiatuta, irdenbide eragingarrien bilaketaizan da Taldean komunikazioa eta elkar-ekintza sustatzeko, nire ekarpen indibiduala. izan dira Motibazioa eta erlazio positiboak sustatzen duen lan-klima izan da. Gidaritza eta rol ezberdinak jokatzea . izan da Taldeak irtebide egokiak aztertzeko gaitasun izan du. Nire taldeak egindako akatsak, taldea berak zuzentzeko gaitasun... izan du. Nire taldeak irtenbideak eta hobekuntzak proposatzeko gaitasun.. izan du. Talde lanaren gaitasunean nire ikaskuntza .. izan da\n0 Ez da izan halakorik; 1 Hobetu beharrekoa; 2 Onargarria; 3 Oso onargarria; 4 Bikaina\nMore From Lorea Fernandez


ikasbil.eus: Dokuteka: Herritargoaren erronkak\nAsko hitz egiten da herritargoaz denboraldi honetan, euskalduna, espainola, europarra, gero eta globalizatuagoa den kontzeptu bilakatuz. Egin dezagun historia pixka bat. Herritargoa, batez beste, XVIII. mendea geroztik nagusituz joan zaigu, komunitate politiko baten partaide izatea (Estatu-nazioarena, batez ere) definituz. Ezaugarri horrek, bada, komunitate horretako kideek eskubide eta betebehar berdinak dituztela adierazi nahi du, bertako partaideak ikusmolde demokratiko eta berdintzailean bilduz.\nBaina berezitasun hori barrura begira bakarrik ematen da, komunitate horretako partaideak baitira soil-soilik eskubide-izaera bakar eta berdinak dituztenak. Kanpora begira, Estatuen sistemak, subiranotasunean oinarrituz, lurralde eta komunitateak konpetentzian ezartzen ditu, kanpotik etor zitekeen inolako esku-hartzerik onartu gabe, barruko ziurtasuna eta interes nazionala ikur bakarra bilakatuz.\nBaina herritargoaren sistema tradizional hau egun kolokan jarri da, bai komunikazio eta isuri ekonomikoaren globalizazioarekin, bai nazioarteko edo nazioaren gainetik dauden erakundeak ugarituz joan direlako eta gero eta gehiago direlako estatua gainditzen duten arazoak, edota Nazioarteko Zuzenbidean ezarritako legeak (NBEko Giza Eskubideen aldarrikapena, Giza eskubideei buruzko Europar Konbentzioa) gizabanako eskubideei buruz edo estatuaren menpe aurkitzen diren taldeek dituzten eskubideei buruz aritzen direlako. Horrekin guztiarekin kontrol estatala eta estatuek duten pretentsio inposatzailea murriztuz joan dira.\nBadirudi horrelako gertakariek demokraziaren mundializazioa ekarri beharko luketela, baina halakorik ez da gertatzen. Gainera, emigrazioa bezalako fenomenoen aurrean estatuek ez dituzte printzipio unibertsalistak bultzatu, alderantziz, kanpotik datozenei ezarritako murrizketak handituz joan baitira.\nEuropar Batasunean (eta herrialde batzuetan nagusiki) emigrazioak hartu duen inportantzia nabarmentzen joan da, Iparraren eta Hegoaren arteko bereizketa gero eta gehiago areagotuz. Horrela, aipatu herrialde horietan —emigrazioa dela bide— status berezia duten pertsona asko bizi dira. Etorkin legalek, esaterako, estatuko jurisdikzio bera jasaten badute ere, ez dauzkate bertakoek bermatuak dituzten eskubide berdinak. Ez dira herritargo berekoak. Egia da zenbait eskubide zibil eta sozial izateak bereizten dituela atzerritar soiletatik, baina ez dituzte eskubide politiko berdinak erabaki politikoak hartzeko garaian. Beraien herritargoa bigarren mailakoa gertatzen da, eta bereizketa hori ezinbesteko bilakatzen da eskubideak bermatzeko edo handitzeko garaian. Horri guztiari, gainera, legez kanpoko etorkinen kopuruaren gorakada gehitu behar zaio, arazoaren larritasuna nabarmenduz.\nFenomeno horrek herritargo nozio klasikoaren aurrean zenbait arazo planteatzen ditu:\nLehenengoa, identitate kultural desberdinen arteko bateragarritasuna: etorkin taldeek lurralde berrian beren burua finkatua sentitu eta komunitate berrian integratu nahi dutenean, baina jatorrizko identitatea galdu gabe. Funtsean, multikulturalismoaren arazo eta errealitatearekin aurkituko ginateke.\nBigarrena, nola justifika daiteke emigranteekiko bazterketa bertakoen berdintasuna gizakiei dagokien duintasunean eta autonomia moralean oinarritzen badugu.\nOrain arte herritargo-eskubidea Estatu-nazioan kokatua izan da, eta bertakoa izatea da (kriterio definitu batzuen bidez demos ezagun baten partaide bilakatuz) eskubide jakin batzuk eta status berezia ematen diguna. Zentzu horretan, herritarraren eskubideak egoera partikular batetik sortzen dira, eta komunitate politiko jakin bati dagozkio soil-soilik. Baina kanpokoak baztertzen dituen berezitasun hori gero eta arazo politiko handiagoa bilakatzen da, batez ere gizarteak ezin direnean itxiak mantendu eta gero eta jende gehiago bere egoera hobetzeko gizarte horietara etengabe hurbiltzen denean.\nAipatu arazoei immigranteek zenbait eskubide bereganatzeko jasotzen dituzten eragozpenak gaineratzen badizkiegu, edo herritargoaren eta nazioarteko eskubidearen arteko harremana aztertzen badugu, gizakiaren eskubide eta herritarraren eskubideak batzeak sortzen dituen arazoaren aurrean jarriko gaitu. Eta hemen galderak: Egokitu behar da herritargoa ikuspuntu unibertsalista batera, non oinarrizko eskubideek ez duten zertan adskripziozko baldintza batzuetara mugatuta egon? Edo, uko egin behar diogu herritargoari gizakiei dagozkien eskubideez hitz egin ahal izateko? Edota, herritargoaz ari garenean, gizakiak gizaki bezala dituen eskubideez edo, jatorriaren arabera, gizaki desberdinen eskubideez ari gara? Eta bukatzeko, badago herritargo kontzeptua birformulatzea zentzu kosmopolita baten ikuspuntutik?\nGiza eskubideen historia labur bat egiten badugu, iraultza frantses eta amerikarreko testuetako iraultzaileen uste sendoek ez zuten herritargoa atxikitze baldintza soiletan oinarritzen, gizaki bezala daukagun duintasunean baizik. Iraultzaile horientzat leinu batetik etortzeak, jarrera hierarkiko natural batean aurkitzeak edo lurralde bateko partaide izateak ez zituen eskubide batzuk justifikatzen, gizaki bezala berdintzen gaituenak baizik, hots, bizitza duin batez disfrutatzeko behar ditugun gutxiengo baldintzak bermatuak izatean.\nIkuspuntu demokratiko horrek herritargoa modu ireki batez adierazten digu, aukera zabalak erakutsiz. Ez ditu, beraz, atxikitze adierazpenak erakusten (jaiotza, jatorria, leinua, arraza, hizkuntza etab.), gizaki bakoitzak beste batzuekin eta beste batzuk bezala aritzeko daukan gaitasuna baizik: irtenbide kolektiboak sortu, defenditu, eztabaidatu eta erabakitzeko ahalmenean (autonomia eta berdintasunaren ezinbesteko baldintza demokratikoan oinarrituta).\nZentzu horretan uler genezake emigranteen zenbait eskubide sozial ez direla bermatzen gizarte bateko partaide izateagatik, gizakiak direlako baizik, edozein gizakiri bermatu behar zaizkionak, hain zuzen ere. Hala, gizakiari dagozkion eskubideen eta herritarrari dagozkionen arteko lerro sendoa ezabatuz joan daiteke. Are gehiago muturreraino joango bagina, hots, herritargoaren oinarrian soil-soilik printzipio unibertsalistak jarriko bagenitu: orduan, ezingo lirateke murrizketak onartu, edo haietakoren bat ontzat emango bagenu moralki sostengaezina gertatuko litzateke.\nBaina ez gaitezen inozoak izan, errealitatea bestelakoa baita. Hasteko, iraultza frantsesean bertan sortutako «Gizaki eta Herritarraren Eskubideen Aldarrikapenak» garbi agertzen zuen unibertsaltasun zibiko hori komunitate politiko bakoitzean gauzatu beharko litzatekeela, eta ez irudikatutako kosmopolis batean. Liberalismoa ere, jatorrizko printzipioetan unibertsaltasuna agertu arren, Rawlsek bere Liberalismo politikoa lanean esaten duen modura, komunitate politiko mugatu batez ari da etengabe. Honetan datza liberalismoaren paradoxa: herritargo-eskubideak gizabanakoari dagozkion eskubideetan oinarritzen dituela, baina etengabe frogatzen digula etorkinentzat herritar izatea mugaz jositako lasterketa bilakatu dela (hori bai, gizabanako orok emigratzeko eskubidea duela azpimarratuz). Gutxienez beste liberal batzuk muga horiek justifikatu nahi izan dituzte (Kymlickak, esaterako, etorkinei harrera eskaintzen dien komunitateko ondare kulturala babestean), sozialdemokratek Ongizate-Estatua oinarri nazionaletan kokatzen duten modura. Zentzu horretan, herritargo-eskubideak ukatzeko identitate komunitarioaren defentsa edo immigrazio bortitz batek sor dezakeen erasoaren ondorioa argudiatzen dira sarritan.\nHala ere, Habermasek jarrera irekiagoa proposatzen digu: beraren ustez, etorkinekiko ezarri beharreko neurriek komunitatearen identitate politikoa babestu nahi denean bakarrik ezar ditzakete baldintza murriztaileak. Etorkinei, beraz, harrera ematen dien komunitatearen kultura politikoari soilik eska dakieke atxikimendua, baina ez komunitate horrek daukan bizitza kulturalari. Estatu demokratikoak bere kultura politikoa babestu nahi izatea, inolaz ere ez dator bat kultura pribilegiatu bat ezartzearekin: Estatu demokratikoaren barruan zilegi direlako bizitzeko modu desberdinak.\nIkuspuntu horretatik, Estatu demokratikoaren erronka kanpotik datozenak onartzea eta, bertakoekin lana eta bizitza konpartitzen duten heinean, haiek duten statusa eta eskubide berdinak eskaintzea izango litzateke. Arazo horri erantzutea, beraz, edozein eraikuntza burutzeko ezinbestekoa gertatuko zaigu. Horretarako hartu beharreko neurriak gauzatzean egongo da gakoa.\nAntxustegi , Esteban


Erdi aroko nekazaritza | Historia | Xuletas, chuletas para exámenes, apuntes y trabajos\nErdi aroko nekazaritza\nEscrito el 5 de Abril de 2018 en vasco con un tamaño de 17,85 KB\n1- EUROPA FEUDALAREN OINARRIAK:\nIX.Eta X. Mendeetatik aurrera, Mendebaldeko Europan fuedalismo izeneko sistema politiko, ekonomiko eta soziala sortu zen.\n1- Basailutza harreman feudalak:\nIX. Mendetik aurrera, erregeek boterea galtzen joan ziren eta indarkeria eta ziurgabetasuna zabaldu zen Europako mendebaldean. Arrazoiak hurrengo hauek izan ziren:\n1- inperio Karolingioaren zatiketa eta bigarren inbasioak\n2- Nobleek beren boterea handitu nahi zuten. Hori dela eta, haien artean borrokan ibili ziren askotan. Nekazariei ere eraso egin zieten, haien lurrez jabetzeko.\n3- Monarkiaren ahultasunaren ondorioz, erregeek ezin zituzten armadak sortu: Erresumak baketzeko, nobleak eta haien zaldunak behar zituzten. Horretarako, basailutza itun bat egiten zuten noblee\nBasailautza ituna: Erregeak nobleen leialtasuna lortzen zuen lurrak ematearen truke.\nErregeak ez zuen inolako kontrolik feudo moduan emandako lur hauetan\nboterea galdu zuen, eta noblezi gerraria alderantziz boteretsuagoa bilakatu zen.\nElizgizon garrantzitsuenek ere jaso zituzten feudoak, eta beraz jaun feudalak ere izan ahal ziren.\nErrege kurian elkartzen ziren nobleak eta elizgizonak erregearekin. Han, erregeari aholku\nemanez betetzen zuten basailu lana. (irudia azaldu, 59orr)\nGoi nobleziako kideak erregeari baino ez zioten obeditzen, eta armadak hari laguntzeko erabiltzen zituzten berak eskatzen zienean.\nGIZARTE FEUDALA: HIRU ORDENAK.\nGizarte feudala hiru taldetan edo ordenatan zegoen antolatuta. Bakoitzak bere betebeharrak eta eskubideak zituen. Talde itxiak ziren, oso zaila zelako ordena sozialez aldatzea.\nOrdena horietako bik, nobleziak eta kleroa, pribilegioak zituzten. Biztanleriaren gehiengoa ordea,hirugarren taldekoek, ez zuten inolako pribilegiorik.\nErregea zegoen harreman pertsonalen gailurrean. Berdinen arteko lehenengotzat hartzen zuten; hau da, erresumako nobleen arteko lehenengotzat.\nErregeak bere lurretan edo errege lurretan bakarrik agintzen zuen. Horietan bakarrik zergak bildu edo justizia banatu ahal zuen\n2.A) NOBLEAK EDO JAUN FEUDALAK:\na) Erregeak balira bezala aritzen ziren beren lurraldeetan. Pribilegio handiak zituzten, hauek dira garrantzitsuenak: : arauak jartzen eta justizia banatzen zuten.beste noble batzuek baino ezin zituzten jaun feudalak epaitu.\nB) Ekonomian pribilegioak zituzten:\n-ez zuten lanik egiten eta mota guztietako zergak kobratzen zituzten.\n- monopolioak zituzten zenbait ondasun eta zerbitzu ustiatzeko, eta ondorioz\nzenbait lan egiteko (adibidez: ehizatzea, egurra moztea, errotak erabiltzea,\nzubiak gurutzatzea, etab)\nC) Oinordetza bidez jasotzen ziren feudoak: gurasoek seme-alabei uzten zizkieten irabaziak\nd) Gerra zen nobleen lana eta bizimodua: garaiko pentsaeraren arabera, noblezia gainerako gizarte ordenak babestu behar zituen talde pribilegiatua zen. Gainera kristautasunaren babeslea ere bazen. Aberatsak zirenez, armada propioak eratu zituzten.\nA) Orden honen zeregina otoitz egitea zen, gizartea bide onetik joateko\nb) Talde pribilegiatua zen eta ez zuten zergarik ordaintzen. Alderantziz, kobratu egiten zituzten: hamarrena biltzen zuten, hau da, nekazarien uztaren edo ganaduaren hamarren bat.\nc) Goi kleroko kideak nobleziakoak ziren. Adibidez, apezpikuek edo monasterioetako abadeak garrantzi handiko karguak zituzten. Gainera lurren jabeak ziren eta jopuak zituzten.\nd) Gizartearen gehiengoa analfabetoa zen, eta hezkuntza Elizaren kontrolpean zegoen. Hori dela eta, elizgizonak ziren idazten eta irakurtzen zekiten bakarrak. Monjeek liburuak kopiatzen zituzten monasterioetan,eta garaiko kultura gordetzen zuten\n3- JOPUAK EDO NEKAZARIAK:\nHirugarren ordenak (biztanleriaren gehiengoak) ez zuen pribilegiorik. Horrez gain, beste ordenak mantentzen zituen, lan eginez eta zergak ordainduz. Nekazaritza eta abeltzaintza ziren ekonomia jarduera nagusiak.\nJaunaren menpe zeuden, haren lurretan bizi zirelako eta haren pribilegioen menpe zeudelako.\nJopuen eta jaunen arteko harreman ereduari morrontza erregimena esaten zaio. Harreman honen arabera jopuek hurrengo hauek jaso behar zuten jaunarengatik:\n1- Jaunaren armadaren babesa kanpo erasoen aurrean\n2-Feudoko lurretan bizitzeko eta haien zati bat lantzeko eskuibidea. Jaunak manso izeneko lursaila uzten zien jopuei ,jateko eta zergak ordaintzeko nahikoa izateko.\nAurrekoaren ordainetan jopuek hurrengo betebeharrak zituzten:\n1- Jopuak jaiotzaz ziren jopu, eta ez zuten jaiolekuko feudoa uzteko askatasunik. Ondorioz, jaunaren menpe geratzen ziren.\n2- Jaunen legeak osos gogorrak ziren jopuekin\n3- Jaunaren erretserban lan egin behar zuten jopuek: hauek jaunak beretzat gordetako lurrak ziren eta emankorrenak edo onenak\n4- Jaunarentzat beste zenbait lan ere bete behar zituzten: gazteluaren harresiak konpontzea, zaintza lanak, etab\n- Nekazari askeak edo lurren jabeak zirenak:\nEz zuten jaurerrietan edo jaunen lurretan lan egiten.\nOso gutxi ziren, garai hartan ziurgabetasunez inguratuta eta jaunen presioa jasotzen zutelako. Ondorioz, nekazari gehienak jopu bilakatzen ziren.\n- Nekazarien eguneroko bizitza: askotan jasaten zituzten goseteak eta gaixotasunak eta elikadura pobrea zuten. Ondorioz heriotz tasa handia zuten.\nNekazaritza eta abeltzaintza ziren ekonomia feudalaren oinarria, baina ez ziren oso jarduera emankorrak. Uzta txarren ondorioz, askotan nekazariek maileguak eskatu behar zituzten jaunei. Horrek jopuen menpekotasuna areagotzen zuen.\nLurra lantzeko erabiltzen zituzten baliabide teknikoak oso oinarrizkoak zirenez, lurraren errendimendua txikia zen.\nXI. Mendera arte ez ziren heldu nekazaritzaren produktibitatea handituko zuten hurrengo hobekuntza teknikoak: - lurrak ongarritzeko simaurra\n- golde belarriduna\n- hiru urteko txandaketa sistema, lurraren produktibitatea handitzeko.\n4- EUROPA ERDI AROAN: XI.- XV. MENDEAK\n1- Hiriak suspertzea:\nXI. Mendean, Erdi Aroko Europako hiriek susperraldia izan zuten. Gora egin zuen hirien kopuruak, bai eta haien biztanleriak eta garrantzi ekonomikoak ere. Hirietako biztanleei burges esaten zitzaien.\nHiren garapena oso lotuta zegoen nekazaritzan eman ziren hobekuntzekin. Ondorio nagusiak hauek izan ziren:\n1- Landako biztanleriak gora egin zuen, bai eta haien bizi itxaropenak ere\n2- Nekazari asko hirietara emigratu zuen, eta horrela hirien hazkundea eman zen\n3- Nekazaritza soberakinak agertu ziren eta hirietako merkatuetan saltzen\nzituzten. Merkataritza eta aberastasunak ekarri zituen\n2- Erdi Aroko hirien garapena:\nHiri batzuk erregearen aginte zuzenaren menpe zeuden. Populaketa handitzea eta merkataritza garatzea komeni zitzaien erregeei, horregatik hiri horiek eskubide bereziak zituzten. Biztanleriak eta ekonomia jarduerek gora egin zuten hirietako pribilegio horiei esker; ondorioz, pixkanaka, hiriak jaunen babesetik independizatu ziren.\nErregeek, egoera hori baliatuta, hirietako ekonomia sustatu eta nobleei boterea kentzeko aukera izan zuten. Gainera, erregeek irabazi ekonomikoak ere eskuratzen zituzten beren babesaren truke, hainbat zerga biltzen zituztelako hirietatik eta haietan egiten zen merkataritzagatik.\n3- Erdi Aroko hirietako biztanleria:\nNoblezia eta elizgizonak talde pribilegiatuak izaten jarraitzen zuten, baina hirietako biztanleek askatasun handiagoa zuten nekazariek baino. Hala ere, hirietako biztanleen artean alde handiak zeuden:\n1- Merkatari eta Bankari handiak: gizarteko talde aberatsak ziren.Haien aberastasunaren iturria ez zen lurren jabetza izaten, salgaiak eta dirua baizik. Bi talde horien menpe zegoen udal gobernua.\n2- Merkatari txikiak eta artisauak\n3- Langileak : talderik jendetsuena zen\n4- Eskaleak: asko zeuden\nHirietako Gremioak: Ofizio bereko eskulangileen elkarteak ziren.\nGremioetan arau zorrotzez arautzen ziren lan baldintzak, produktuen kalitatea, ordutegiak eta prezioak.Gremio bakoitzeko artisauak kale edo auzo berean bizi ziren.\nErdi aroko bizitza Erdi aroko armak Erdi aroko bizimodua Erdi aroko estamentuak Nekazaritza erdi aroan


Iruin SagardotegiaIruin Sagardotegia Sagardo Eguna 2019 2019/09/03\nJada hemen da hainbeste itxaron dugun “Sagardo Eguna” eta hala Gipuzkoako Sagardotegietako sagardo ezberdinez gozatzeko aukera izango dugu.\nEsan beharrik ez daukagu guretzat oso egun berezia dela, festaren izenak dioen bezala, sagardoaz dastatzeko eguna baita.\nDonostiako Konstituzio plazan egiten den ekitaldi hau donostiarren artean ezaguna da, izan ere, urtero errepikatzen da iraileko lehen larunbatetan. Zehazki, aurten irailak 7an ospatzen denez, ospakizuna oso gertu ikusten dugu eta gogotsu sentitzen gara.\n“Sagardo Eguna”-ren helburu nagusiena, ekoizleen sagardoaz gain, herritarrei abeltzaintzen produktu gamaz dastatzeko aukera eskaintzea da. Horien artean, gazta, irasagarra, txorizoa eta produzitzen diren bestelako produktuak aurki ditzakegu.\nBertan ere, noski, Iruin Sagardotegiko Astiazaran sagardoa egongo da, oraindik probatu ez duenak proba dezan eta bere zaporea ezagutzen duenak, ordea, “Sagardo Eguna” behar bezala ospa dezan.\nFesta giroan musika ezinbestekoa denez, txalaparta, dantzariak eta bertsolariak ez dira faltako honetan.\nIruinen, herritar guztiak animatzen zaituztegu egun berezi honetan Konstituzio plazara hurbil zaitezten.\nGiro apartaz gozatzeaz gain, gure lana zuekin elkarbanatzeko aukera paregabea ikusten dugu. Beraz, pasa zaitez Donostiatik eta goza ezazu sagardo on batekin! Sagardo Eguna gainean dugu...\nIrailean ere Iruin!\nHurbildu gure gunera!


"Larrosin (637 m)" - - Goiena.eus\n"Larrosin (637 m)"\nJuan Martin Elexpuru 2013-01-11 01:00\n"Larrosingo puntaraiño joan nok erbi ondorian".\nGoguan daukat esaldi hori entzun notsala aittari mutikotan, eta Larrosin berbia ez zala rarua gurian. Gero, hiztegixa egin arte ez neban atzera trink egingo Uberako mendi-izen polit horrekin. Bergarako Toponimia lanari begiratu dotsat eta behin baino gehixagotan dago jasota lekukoen ahotik. Baina gauza bitxia: Basalgoarrak mendi tontorrari esaten dotse Larrosin, Uberako gehixenak, berriz, barrenaldiai. Eta Agarremendi tontorrari.\nUberako mendirik altuena da, askok ez dakixen arren. Oin dala gutxi bota dabe piñua puntan, eta ederki ikusten da alde guztietatik. Ez dauka ez buzoirik eta ez ezer. Azkonabieta (725 m) dauka onduan. Bista zoragarrixa: Anboto, Udalatx, Aizkorri, kosta aldia.. Mende-mendian hartzen dittu Elgeta eta Bergara. Mendi-ilara horretan egon zan frentia azkenengo gerratian.\nHerri bakoitzak harro luzitzen dau bere mendi altuena. Munduak Everest, Europak Mont Blanc, Euskal Herrixak Hiru Erregeen Mahaia, Gipuzkoak Aitxuri (Aketegiri titulua kendu zotsen oñatiar zazpiki batzuek, urez betetako tubuakin joanda), Bergarak Irukurutzeta eta... Osintxuk Kurutzebakar. Eta bergararrak argi ibiltzia dauke: Irukurutzetak 898 metro dauzka eta Kurutzebakarrek 902. Lau metro Osintxuren alde! Aspaldittik akordauta dare osintxuarrak. Baten bati hutsaren hurrengua pentsauko jako, baiña motibo gutxiagokin eskatu dabe herrixak independentzia.\nGuk, Bergarako alkatia uberarra dan bittartian, ez daukagu independentzia eskatzeko asmorik. Baina Larrosingo puntan buzoia jarri, urtero erromeixia egin San Larrosin egunian eta gure paraje ederrak han goittik ikusten gozatu batzuk hartutakuan... auskalo.\nBueno, laster samar izan biharko dau ze piñua sartu dabe berriro eta haundi eitten danian akabo berriz Larrosin. Izotz haundiren batek edo mendi tontorretan pinua sartzia debekatzen daben legeren batek erremedixatzen ez badau behintzat.